text:
Føroyingarnir fingu eina fína byrjan uppá Norðurlendsku Meistarastevnuna og JuniorMeistarastevnuna 2015, nú innleiðandi riðlar vórðu svomnir í morgun og síðani finalur í kvøld. Marius Gardhodn megnaði at vinna silvur í 1500 frí og Sára Nysted bronsu í 200 blandað, umframt at Sára setti føroyskt met og juniormet í 200 blandað, og Róland Toftum juniormet í 100 bringu. Hartil settu báðar stafettirnar føroysk juniormet fyri landslið.
Tað hevur sum vant gingið eitt sindur upp og niður hjá føroyska hópinum, nú tey møttu so sterkari kapping frá norðurlendsku grannalondunum. Men tey hava fótað sær rættiliga væl, og í heilum svomið bæði niður ímóti og skjótari enn sínar til nú bestu tíðir.
Føroyingarnir vóru sum fyrr nevnt 10 ferðir í finalu í kvøld:
- Í 200 frí svam Alvi Hjelm úr Ægir seg við 1:52.19 til eitt 8. pláss í seniorbólkinum (NM). Hetta var stórt persónligt met, í mun til 1:52.95 á HS-stevnu í november.
- Í 100 bringu svam Ásbjørg Hjelm úr Ægir seg við 1:13.78 til eitt 7. pláss í juniorbólkinum (NJM), og Beinta Debes úr HS við 1:15.08 til eitt 5. pláss í seniorbólkinum (NM). Ásbjørg hevur fyrr svomið 1:11.53, og Beinta 1:14.90.
- Í 100 rygg svam Signhild Joensen úr Ægir seg við 1:02.86 til eitt 4. pláss í juniorbólkinum (NJM). Hetta var besta tíð hjá henni, í mun til 1:02.97 á SuSvim-stevnu í september.
- Í 200 blandað svam Sára Nysted úr SuSvim seg við 2:16.52 til eina bronsu í juniorbólkinum (NJM), og Alvi Hjelm úr Ægir seg við 2:05.23 til eitt 8. pláss í seniorbólkinum (NM). Tíðin hjá Sáru var nýtt føroyskt met og juniormet, meðan Alvi fyrr hevur svomið 2:04.88.
- Í 800 frí svam Vár Eidesgaard úr HS seg við 9:06.03 til eitt 4. pláss í juniorbólkinum (NJM), og Sára Nysted úr SuSvim seg við 9:22.10 til eitt 8. pláss í sama bólki. Tær báðar hava fyrr svomið ávikavíst 8:57.24 og 8:55.42.
- Í 1500 frí svam Marius Gardshodn úr HS seg við 15:35.23 til eitt silvurheiðursmerki í juniorbólkinum (NJM). Hetta var stórt persónligt met hjá honum, í mun til 15:49.50 á HS-stevnu í november.
Hartil setti føroyska gentustafettin stórt nýtt føroyskt juniormet fyri landslið, tá ið tær svumu 4×100 frí uppá 3:56.68, har gamla metið var 4:02.35 frá NJM 2010. Tær sum svumu vóru Signhild Joensen úr Ægir, Sára Nysted úr SuSvim, og Jana Thomsen og Barbara Debes úr Ægir.
Dreingjastafettin setti eisini juniormet við 3:38.37, men akkurát har var einki met áðrenn, og tað var tí kanska ‘lætt’ at seta metið. Teir sum svumu vóru Róland Toftum og Rói Bech úr SuSvim, Rókur Trygvason úr Ægir og Marjus Gardshodn úr HS.
Saman um tikið vóru tey bestu úrslitini væl tey fyrr nevndu, har Marius og Sára vunnu heiðursmerki, og Sára og Róland og liðsvimjingarnar settu føroysk met og juniormet. Men har vóru eisini onnur góð úrslit í leypi av degnum, har føroyskir svimjarar betraðu um síni persónligu met.
Hesin fyrsti dagur gav sostatt 1 føroyskt met, 4 føroysk juniormet, 1 silvur og 1 bronsu. Í fjør settu føroyingarnir tilsamans 1 føroyskt met og 4 føroysk juniormet, umframt at vinna 1 silvur og 2 bronsur. So vit eru væl á veg, longu aftaná fyrsta dag av trimum ! 🙂


c: text/html

text:
Týsdagin 8. november undirskrivaðu Føroya Arbeiðsgevarafelag og Starvsmannafelagið undir nýggjan 2-ára sáttmála, sum er galdandi til 31. oktober 2018.
Semjan liggur á sama støði, sum hinir sáttmálarnir, sum Føroya Arbeiðsgevarafelag hevur gjørt síðan mai 2016. Tað vil siga, eina samlaða lønarhækking á 2,2 % fyrra árið og 2,3 % seinna árið. Harafturat eru tillagingar og broytingar gjørdar í sáttmálanum, eisini í mun til at Starvsmannafelagið hevur yvirtikið sáttmálan frá Súluni, sum fyrr í ár meldaði seg inn í Starvsmannafelagið.

robotstxt: allowed

filter: keep


text:
Tað var ein bólkur úr Miðnámi á Kambsdali, sum vann ársins íverksetarakapping millum miðnámsskúlanæmingar. Bólkurin, ið nevnist Seyð, framleiðir bjálving av seyðaull, sum m.a. kann nýtast til dýnujakkar, draktir og onnur klæðir, verður sagt í tíðindaskrivi sent miðlunum.
Tey, ið manna bólkin, eru Laila Poulsen, Jan Jacobsen, Sólfríð J. Djurhuus og Rógvi Langgaard. Vinningurin var ein kekkur á kr. 5.000 frá EIK Banka og ein ferð við uppihaldi í Keypmannahavn, har tey fara at umboða Føroyar til DM, sum verður tann 26. apríl.
Nummar tvey í kappingini gjørdist bólkurin Alga frá Glasi, ið arbeiðir við at framleiða og selja tarakips. Í bólkinum eru Hilbert R. Johannesen, Diana Mouritsen og Teitur V. Jacobsen.
Sum nummar trý valdi dómsnevndin eina verkætlan hjá bólkinum Clever Food við Dávid á Roykheyggi, Teiti Lassen, Poul Lamhauge og Anton Dulavík Olsen frá Miðnámi á Kambsdali. Cleverfood framleiðir m.a. djórafóður burturúr laksahjørtum.
Næmingarnir frá miðnámsskúlunum kappaðust innan fýra ymiskar breytir: Business & Service, Trade & Skills, Science & Technology og Society & Globalization, og ein vinnari var funnin innan hvørja av hesum breytum.
Lights out frá Miðnámi á Kambsdali vann breytina Business & Service. Fyritøkan hevur ment eina digitala skipan, har fólk kunnu boða frá skaðum, soleiðis at tað lættir um arbeiðið hjá kommunum og elfyritøkum.
Umframt at vinna fyrsta plássið, vann Seyð eisini breytina Trade & Skills.
Jimos frá Tekniska Skúla í Klaksvík vann breytina Science & Technology. Jimos hevur ment eina skoliskipan, ið kann vaska fabrikkina umborð á skipum og á flakavirkjum.
Vatnsløkir frá Miðnámi á Kambsdali vann breytina Society & Globalization. Vatnsløkir hevur ment umhvørvisvinarligar plastikfløskur burturúr maisstívilsi, maisolju og vatnni.
Tilsamans luttóku 17 bólkar í kappingini. Øll hugskotini vóru á høgum støði og dómsnevndin metti, at møguleiki var at fara víðari við fleiri av hugskotunum.
Høvuðsdómarin í kappingini var Regin W. Dalsgaard, formaður í Vinnuframa og Íverksetarahúsinum. Í dómsnevndini sótu eisini Rannvá Dam og Árni Frederiksberg frá Vinnulívsdeildini hjá EIK, Christian Nagata frá Sendistovuni, Sóley Heradóttir Hammer frá Íverksetarahúsinum, Durita Samuelsen frá Hugskotinum og Rói Poulsen frá Vodafone.
Næmingarnir hava fingið góða ráðgeving og fíggjarligan stuðul frá EIK, ið er høvuðsstuðul hjá Ungum Virki.
- Ungt Virki arbeiðir støðugt við at fremja undirvísing innan innovatión og íverksetan. Hetta er við til at gera tey ungu meira áhugað í at ganga í skúla og betri før fyri at síggja framtíðar møguleikar, fremja hugskot í verki og gerast íverksetar, siga fyriskipararnir.


text:
Henrik Gerster farin
Hondbólturin í Føroyum og Danmark hevur mist ein av sínum allarbestu.
Sunnukvøldið 30. apríl andaðist Henrik Gerster bara 52 ára gamal. Henrik var í sínum yngru døgum ein av bestu hondbóltsspælarunum í Danmark. Við tiltikna GOG-liðnum vann hann fimm DM-heitir og seks steypakappingar millum 1992 og 2001. Hann spældi nógvar Evropa Cup-dystir, kom á danska landsliðið og spældi eisini við týsku feløgunum SG Hameln og Wuppertal.
Áðrenn Henrik av álvara gjørdist kendur sum kanónskjútti í donskum hondbólti, kom hann til Føroya í 1987 at spæla við H71 eitt kappingarár. Tey árini vóru Kyndil og VÍF liðini, sum at kalla einsamøll kappaðust um meistaraheitið. Men við Henriki Gerster kom eisini H71 upp í tann leikin.
Gerster, sum øll kallaðu hann, skeyt so hart, sum neyvan nakar hevði gjørt í føroyskum hondbólti fyrr. Ikki var lukkuligt at vera málmaður, tá hann læt skotið ganga, og lættari var ikki at vera verjuspælari. Bergtakandi var fyri allar áskoðarar at síggja so góðan spælara á føroyskum vølli.
At evnini hjá Henriki rukku til annað enn at skjóta mál í føroysku kappingini, vísti hann, tá hann gjørdist týðandi partur av GOG-liðnum, ið vann so nógv. Á vøllinum spardi hann seg aldrin, og tað gjørdi hann heldur ikki í arbeiðslívinum, har hann var íðin og hegnigur maður.
Henrik kundi vera harður sum spælari, men sum persónur var hann ikki bara tað. Hann var eisini ein viðkvom og hjartagóð sál. Fittur og fryntligur var hann altíð at tosa við. Hetta upplivdu vit, tá hann kappingarárið 2010/2011 vandi mansliðið hjá Kyndli.
Í venjarastarvinum var hann krevjandi, tí hann vildi vinna. Venjingarnar vóru altíð ferðmiklar, tí ongin, hvørki ungur ella eldri, skuldi spara seg. Tá mansliðið tapti stórt fyrsta dystin, píndi tað hann illa, men hann herjaði á aftur saman við liðnum, og væl fótaðu teir sær aftur.
Henrik Gerster hevur givið føroyskum hondbólti ómetaliga nógv, ikki minst H71, Stjørnuni, sum hann vann so nógv saman við, og manslandsliðnum. Hann var eisini ofta í hallunum sum áskoðari, tá høvið beyðst, og øll hondbóltsfólk kendu hann og fingu góð prát við hann.
Ómetaliga syrgiligt var at frætta deyðsboðini av Henriki, nú hann hevði gjørt seg út at taka við nýggjum venjarastarvi í Danmark og hevði fingið hægstu venjaraútbúgving. Alt ov ungur var hann at fara. Vit syrgja við tykkum øllum, sum hava mist.
Í donskum og føroyskum hondbólti var bara ein Gerster!
Hvíl í friði, góði Henrik!
Nevndin í KyndliAftur


text:
Síggi ikki hondbóltsdystir í hallunum, men fylgi væl við á stigatalvuni og ikki minst dómaraseðlunum, har tú kanst síggja øll hagtølini og gongdirnar í dystunum. Hissini stroymaði brot eru sædd. Hetta er alt áhugavert. Nú er steðgur í landskappingini, tí innleiðandi dystirnir í steypakappingini standa fyri durum. Stutta av tí langa er, at longu fyri jól var greitt, at kvinnuliðini hjá VÍF og Kyndil spæla FM-finaludystirnar í apríl mánað, men í manskappingini er enn spenningur, tó sannlíkt er, at Neistin og H71 spæla FM-finaludystirnar. Haldi ikki, at kappingin er nóg væl løgd, og virðingin í HSF fyri stigatalvuni er ikki nóg stór. Hví skuldi nú útsetti mansdysturin millum Kyndil og VÍF útsetast í tveir mánaðir. Hetta órógvar stigatalvuna, sum fólk fylgja.
Sjálvandi skuldi liðini havt spælt eins nógvar dystir fyri langa steðgin, so vit sóu á stigatalvuni, hvussu støðan er. Nú mugu vit brúka mist stig og ikki vunnin stig at meta okkum eftir. Støðan í løtuni í mansdeildini er, at Neistin hevur mist seks stig, H71 níggju stig, VÍF tólv stig, Kyndil trettan stig, Team Klaksvík átjan stig, KÍF og StíF einogtjúgu stig.
Tað, at H71 misti Peter Krogh og aðrar spælarar, og at onnur lið mistu spælarar, so talaði alt fyri javnari kapping vetur. Men hvørki KÌF ella StÍF megnaðu at fylgja við frá byrjan, og í løtuni eru tað bara VÍF og Kyndil, sum eru við í kappingini um at koma í FM-finalurnar, tó at vegurin sýnist langur. Vit eru í triðja umfari í grundspælinum.Mest óvæntaða og gleðiliga í vetur er, at Team Klaksvík veruliga er farið at býta frá sær og er við í kappingini. Tó so, liðið vann sær nøkur góð stig fyrst í kappingini, men hevur so í nógvum dystum tapt tepurt. Heilt nógv at siga fyri hondbóltin, at Team Klaksvík er við. Ja, so tapti Kyndil longu fýra útidystir fyrst í kappingini, og ikki fyrr enn nú er David Edvardsen komin aftur, og tí meira beidd á liðnum. Uttan iva ov seint at koma í FM-finalurnar.
Ì telviningi um at koma í FM-finalurnar, skulu vit minnast til, at VÍF og Kyndil skulu spæla tríggjar dystir hvør ímóti øðrum, so har missa lið stig. Síðani er bara trý stig frá VÍF upp til H71. Ja, so er broytingini tann, at David Edvardsen er komin aftur til Kyndil og Peter Krogh til H71. Hvørja ávirkan fær hetta, og hvør hevði væntað, at H71 leygardagin í farnu viku við Krogh á liðnum var fyri knúsandi 13- 27 ósigri fyri Kyndli við David Edvardsen á kyndilsliðnum.
Um kvinnukappingina er ikki nógv at skriva heim um, tí har er bara tvey lið, sum bjóða av at koma í FM-finalurnar og serliga, nú VB tapti fyri Neistanum í Havn. Seinnu árini hava Kyndil og Neistin spælt FM-finalurnar, hini liðini hava rætt og slætt ikki verið nóg góð. Neistaliðið er fánað heilt nógv, og á VÍF liðnum eru spælarar komnir aftur, sum hava verið skaddir ella átt børn. VÍF hevur bara mist eitt stig, Kyndil, fýra stig, VB tíggju stig, Neistin fimtan stig, Stjørnan tjúgu stig, H71 23 stig og StíF 27 stig.
Her kunnu vit at nevna, at VB hevði ávísan møguleika fyri dystin sunnudag ímóti Neistanum í Havn, sum liðið tapti. Og VB og Kyndil hava bara ein innanhýsisdyst at spæla hvør ímóti øðrum. So nú er longu greitt, at VÍF og Kyndil spæla FM-finalurnar í apríl mánað.
Annars er áhugavert, at H71 er komið í bestu kvinnudeildina, og at Stjørnan er ment heilt nógv síðani seinasta kappingarár. At Neistin, sum hevur mist nógvar spælrar, fór heilt til Brazil eftir venjara, var fyri mær heilt ófatuligt, tí vit sóu longu bæði í steypafinalun og FM-finalurnum í fjør, at neistaspælarar vóru slett ikki í nóg góðari venjing. Mín vón er, at tey á Strondum halda tørn, nú liðið er mannað við nógvum heilt ungum spælarum, og tær eldru garvaðu ikki eru við. Til seinast vil eg heita á HSF um at virða stigatalvuna, so rætta myndin sæst, nú liðini eru farin í langa steðgin. (Vagnur)


text:
Fótbóltsvøllur
Fleiri í Hvannasunds kommunu dáma væl at spæla fótbólt, men umstøðurnar til tað hava ikki verið góðar.
Tí gjørdi kommunan av at fara undir at gera ein fótbóltsvøll við skúlan. Til støddar er vøllurin sum ein hálvur fótbóltsvøllur, og Fótbóltssambandið hevur góðkent vøllin soleiðis, at yngru deildirnar, sum kappast á hálvum vølli, kunnu brúka hann. Graslíkið er lagt á, og umstøðurnar at spæla eru tí framúr góðar.
Tað er ikki sannlíkt at hugsa sær, at vit í bræði fáa eitt fullmannað fótbóltslið í Hvannasunds kommunu, men nýggi fótbóltsvøllurin gevur íbúgvunum møguleika at spæla bólt uttan at fara av bygdini.
Vónandi fáa øll – bæði stór og smá – gagn av vøllinum.


text:
Tá ið landsstýrið í gjár seldi 1,35 milliardir krónur í nýggjum lánsbrøvum, var tað til søguliga lága rentu. Henda lága rentan sparir landinum 44 milliónir krónur í rentuútreiðslum, sigur Fíggjarmálaráðið.
Nýggju lánsbrøvini hava eina rentu á 0,5%, ið er lægsta renta, ið landið nakrantíð hevur fíggjað lán síni til. Hetta er eisini 3,25% minni enn tað 5-ára lánsbrævalánið, sum landið endurfíggjar.
Gamla lánið hevði eina árliga rentuútreiðslu á 50 milliónir krónur árliga. Nýggja lánið hevur eina árliga rentuútreiðslu á 6 milliónir krónur. Landið sparir tí 44 milliónir krónur árliga í rentuútreiðslum.
- Væntað varð, at rentan fór at vera lág, men hon gjørdist lægri enn væntað. Í mun til mett á fíggjarlógini verður sparingin umleið 10 milliónir krónur, men tá var eisini ætlanin, at bjóða ein part av lánsbrøvunum við longri tíðarskeiði og harvið hægri rentu, sigur Fíggjarmálaráðið.
Munurin millum rentuna, ið Føroyar og Danmark læna til, gerst eisini alsamt minni. Í dag læna Føroyar á marknaðinum til eina rentu, sum bert er 0,25% hægri. Í 1994 var hesin munur heili 2,25%.
Kristina Háfoss, landsstýriskvinna í fíggjarmálum sigur, at hon fegnast um, at marknaðurin hevur álit á okkum.
- Álitið gevur okkum lága rentu, ið ger, at føroyingar og Føroyar spara nógv í rentuútreiðslum, og ger okkum meira búskaparliga sjálvbjargin. Eisini er tað bæði gott og gleðiligt, at vit komandi 5 árini fáa fastfryst stóran part av láni landsins til eina søguliga lága rentu á 0,5%. Hetta fer at muna í komandi tíðum, sigur Kristina Háfoss í tíðindaskrivi.


text:
Klokkan tíggju um kvøldið, lokala tíð, í býnum Las Vegas í USA, regnaði tað við skotum yvir eina stóra konsertfjøld. Ein country-festivalur varð hildin á kendu høvuðsgøtuni í Las Vegas, the Strip. Eini 22,000 fólk vóru til konsertina.
Skotini komu frá 32. hædd av hotellinum, Mandalay Bay Resorts, ið lá beint við síðuna av festivalinum. Skotið var við einum automatvápni, sera nógv fólk blivu særd ella dripin av skotunum. Talið hevur verið støðugt hækkandi, síðan tíðindini um álopið spreiddu seg. Nú liggur talið av deyðum á umleið 60 og umleið 520 fólk eru særd. Sostatt er hetta skotálopið tað deyðiligasta í nýggjari amerikanskari søgu. Tað skrivar CNN.
Álopsmaðurin var funnin deyður á kamarinum, tá løgreglan fann fram til hann. Á kamarinum vóru funnin 23 skotvápn av ymsum slag.
Álopsmaðurin eitur Stephen Paddock, og var púra ókendur av amerikansku løgregluni. Dagin eftir álopið var húsið hjá Paddock rannsakað, men umframt fleiri skotvápn og nakað av lóðri, var har onki ið kundi benda á eina orsøk til álopið. Paddock var 64 ára gamal og pensjoneraður grannskoðari. Hann hevði ongi børn, var ikki virkin í politiskum ella átrúnaðarligum rørslum og var kendur sum ein friðarligur maður.
Yvirsheriffurin í økinum, Joe Lombardo, sigur í einum tíðindafundi, at hann ikki dugdi at síggja hvussu eitt slíkt álop kundi verið fyribyrgt.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Í sambandi við alt rumlið, sum hevur verið um nýggju bonusskipanina hjá føroyska flogfelagnum Atlantic Airways, sigur løgmaður Aksel V. Johannesen nú, at hann og landsstýrismaðurin í samferðslumálum, mæla almennum starvsfólkum frá at brúka "Merkið", sum nýggja bonusskipanin eitur.
Við Kringvarpið í kvøld segði Aksel V. Johannesen, at tað ikki er í hansara áhuga, at slíkar skipanir sum "Merkið" verða brúktar í almennum arbeiðsørindum.
Søgan um "Merkið" er tó eitt sindur meiri kompliserað enn sum so. Atlantic Airways hevði í samstarvi við SAS eina Eurobonusskipan, men tá SAS sjálvt byrjaði at flúgva upp á Føroyar, varð avtalan um Eurobonus uppsøgd. Í skipanini lógu millum annað upplýsingar um stórkundar úr og til Føroya, sum høvdu upparbeitt sær nógv bonusstig. Hesi stig geva, sambært fólki við góðum innliti, sum Dimmalætting hevur tosað við, SAS ein fyrimun, og nógv bendir á, at SAS hevur sett seg í samband við hesi og givið teimum serligar treytir í sambandi við flogferðslu millum Føroyar og Danmark.
Nýggja Merkið skal tí tulkast sum eitt aftursvar frá Atlantic Airways í mun til ta marknaðarførslu, sum SAS byggir omaná fyrrverandi føroyska Eurobonustilfarið, og Jóhanna á Bergi, stjóri í Atlantic Airways, segði eisini í Degi og Viku, at føroyska flogfelagið ikki fer at niðurleggja skipanina.
- Tó, at løgmaður mælir sínum starvsfólkum frá at brúka skipanina, so tulki eg tað ikki sum eitt krav um, at vit skulu niðurleggja skipanina, segði hon við Kringvarpið.
Tað kann leggjast afturat, at tað sum kunnugt eru Føroya fólk - ella Føroya landsstýri - sum eiga Atlantic Airways.


text:
Sirið Stenberg, landsstýriskvinna hevur lýst nýggja kunngerð um at fyribyrgja og og týna rottu. Kunngerðin, sum varð lýst í gjár og fær gildi um ársskifti. Kunngerðin avloysir gomlu kunngerðina frá 1962.
Tað upplýsir Heilsu- og innlendismálaráðið í skrivi sent miðlunum.
- Endamálið við kunngerðini er m.a. at skipa fyribyrgingina betur á oyggjunum, har eingin rotta er.
Til tess verða praktisku og umsitingarligu uppgávurnar hjá kommunustýrinum í sambandi við rottutýning nágreinaðar. Somuleiðis skal betri innlit fáast til vega um rottustøðuna. Krøv verða sett til fráboðan, at tá tú sært rottu, hevur tú skyldu til at fráboða hetta til kommununa, og krøv verða sett til skyldu hjá kommununi at skráseta rottufráboðan, sigur ráðið..
Við kunngerðini fær landsmyndugleikin eisini heimild til at leggja til rættis eina samskipaða rottutýning tvørtur um kommunu- og býarmørk í bygdum og óbygdum øki.
Kelda og lesið meira HER


text:
Ein vika við trimum sigrum
TB | 16/02/14
Venjingardystirnir vóru tríggir í talið hesa vikuna, allir leiktir her suðuri. Lagt til brots var tórskvøldið, tá U18 hjá FC Suðuroy kom á vitjan at leika móti 1. deildarliðnum hjá okkum.
Dysturin gjørdist ein tryggur sigur til okkara menn við endaúrslitinum 5-0. Málini fyri okkum gjørdi, Mikkjal, Heini, Arthur og Eyyob bleiv tvífaldur málskjútti. Eyyob er ein av ungu leikarunum, ið fyri kortum komu til TB.
Næsti dystur á skránni var dystur við Stórá millum TB 2. deild og Royn, sum flestum kunnugt spælir í 3. deild. Her gjørdist aftur talan um ein sigur til okkara menn, hesu ferð við siffrunum 3-1. Málini skutu Mikkjal, Einar og Magnus Pauli.
Síðani var bert dysturin í dag millum FCS og TB eftir, her megnaðu okkara menn at fáa sigurin heim við sær til Tvøroyrar. Dysturin bleiv leiktur í dag klokkan 14:00 og talan bleiv um ein tryggan 3-0 sigur. Málskjúttar í dag vóru Eyyob, Eirikur og Mikkjal.


text:
An acugraph is a computerized device, that will show you and the therapist your health status in detail. Ein akugrafur er eitt teldustýrt tól, sum vísir tygum og viðgerðanum nágreiniliga hvussu heilsustøðan er í síni heild – og hvussu orkustøðan er hjá hvørjum einstøkum organi. Meðan tygum halda í eitt metallstykki, sum hevur samband við akugrafin, setir viðgerðin akugrafin móti ávísum orkupunktum á hondum og fótum – og teldan fær so sett saman eina nágreiniliga lýsing av tygara heilsu. Tá tygum hava fingið viðgerð og hava tað betri og merkja, at orkustøðið er batnað, er vanligt, at fáa enn eina akugrafavlesing – soleiðis at tygum ikki bara sjálv merkja, at tygum hava fingið tað betri, men eisini kunna síggja, hvussu orkustøðið er betra og at ymsu organini eru í betri javnvág við hvørt annað – sum t.d. høgra/vinstra lunga, nýru og so framvegis. Tygum fáa eitt avrit við av avlesingini.
Copyright © 2018 Helseklinikken Harmony.
CVR 34831394


text:
Sverri Egholm
11.10.2017 - 15:22
Tíðindi > Samfelag & Politikkur > Kommunalpolitikkur
Undir yvirskriftini “Tórshavnar kommuna fremur lógarbrot” boða limir í Kaldbaksnevndini og í áhugabólkinum í Kaldbak frá, at teir hava meldað høvuðsstaðarkommuna til løgregluna.
- Tórshavnar kommuna letur gravimaskinur og lastbilar, sum arbeiða fyri kommuna, koyra mold á sjógv í stórum nøgdum á Sundi. Henda framferðin hjá kommununi er brot á løgtingslóg nr. 77 frá 1984, og tí hava limir í Kaldbaksnevndini og áhugabólkinum í Kaldbak meldað framferðina til løgregluna í tveimum umførum.
- Moldin er koyrd á sjógv við Sundsá og eystanfyri ánna. Fólk í Kaldbak vóru varug við lógarbrotið tíðliga í heyst og aftur 30. september varð nógv mold koyrd á sjógv. Tá varð hendingin meldað. So mikið nógv mold varð koyrd á sjógv, at fólk vóru varug við flótandi runu við bátahylin í Kaldbak á norðara armi á Kaldbaksfirði.
- Aftur seinastu dagarnar er nógv mold og eyrur koyrt a sjógv, og fyrradagin varð lógarbrotið aftur meldað. Hóast lógarbrotið er meldað til løgregluna, tykist sum um mold og eyrur framvegis verður koyrt á sjógv, stendur í fráboðanini.
- Náttúrufrøðingar siga, at tað kann vera til ampa fyri skeljadjór og hummarar á fjørðinum, tá mold verður koyrd á sjógv í stórum nøgdum. Kaldbaksfjørður er ein av firðunum, har loyvi er at fiska hummara, og har hummararúsur regluliga verða settar, skriva tey.


text:
Nú verður aftur roynd gjørd at selja festið í Fámará. Búnaðarstovan, sum umvegis advokatfirma Hansen & Thomassen, hevur í lýsing í fjølmiðlunum sett festið á sølulista.
Festiš ķ Fįmarį til sųlu.
Taš kemur onkuntķš fyri, at Bśnašarstovan hevur festi į sųlulista. Festiš ķ Fįmarį hevur ikki havt festara ķ fleiri įr, men bert havt ein uppsitara ella ein, sum ansaši eftir bygningum og ųšrum, iš hoyra til festiš.
Ķ lżsingini veršur sagt frį, at festiš er lżst til sųlu fyri hęgstbjóšandi.
Fįmarį hevur matr.nr. 648 a, Vįgur og er 4 merkur, 9 gyllin og 10 1/3 skinn.
Į festinum eru festibygningar og sethśs. Gjųrt veršur vart viš, at bygningarnir eru ķ ógvuliga vįnaligum standi, og at teimum tųrvar munandi įbųtur.
Ein komandi festari festari skal hava ķ minsta lagi tvey įra royndir frį arbeiši innan landbśnaš umfamt ķ minsta lagi hįlvt įr į landbśnašarskśla ella góškent kvųldskślaskeiš innan landbśnaš. Harumframt skal ein komandi festari ķ hesum fųri hava fastan bśstaš ķ Sušuroy og so veršur vķst til kunngerš nr. 95 frį 23. oktober 2007 um umsiting av landsjųrš.
Sum skilst, so er eingin seyšur til festiš, sum annars bar 147 įseyšir og hųvdu tį seyšamarkiš "hvųtt" į bįšum oyrum.
Myndina śr Fįmarį eigur Niels J. Hammer.


text:
Fyrsti ósigur á heimavøllinum við Stórá í ár
TB | 01/07/13
Effodeildin: TB 0-2 EB/Streymur
Lagt upp var til enn ein spennandi dyst við Stórá fríggjakvøldið á jóansøku. TB var áðrenn dagsins dyst ósigrað á heimavølli, og EB/streymur hevur veruliga fingið vind í seglini seinastu umførini.
Dysturin byrjaði óvanliga seint eftir føroyskum viðurskiftum. Eiler Rasmussen bríkslaði dystin í gongd kl 20:30, og jóansøkulagið á Einherjunum var óført, teir høvdu útvega sær alskyns útgerð, fyri at skapa stemning, og sungu av fullum huga dystin á tamb. Vónandi er hetta nakað norðinganir kunnu fáa íblástur av.
TB hevði lotið í ryggin í fyrra hálvleiki. Byrjanin av dystinum var merkt av sera vánaligum fótbóltslíkindum. Eitt kraftigt æl lá eystureftir vøllinum, og hetta nervaði spælinum nakað. Bæði liðini royndu at fáa sum mest burtur úr við at halda bóltin á jørðini. Tað leikaði javnt á fyrstu løtuna, bæði liðini høvdu nøkur langskot, men málverjanir báðir høvdu í báðum førum gott tak á støðuni. Sum hálvleikurin leið fekk TB meira spæl á hálvuni hjá EB/Streymi, TB hevði nógv og gott spæl á síðunum, men teir blivu sjáldan vandamiklir, tí aloftast væntaði fólk í brotsteiginim, tá innleggini skuldu koma. Størstu møguleikanir fingu Ingason og Óli Johannesen. Ingason legði útsíðuna á eitt gott innlegg úrhøgru, men Rene Tórgarð bjargaði sera væl. Beint aftaná var tað Óli Johannesen sum smekkaði til, men EB/Streyma verjan tveitti seg í skotið í einum ordans kappabragdi.
Hóast TB hevði lítla yvirvág, so vóru EB/Streynarirnir eitt sindur vandamilkir í mótálopum, teir høvdu ongrar naskar royndir, men hesar fingu ikki viðhaldsfjøldina at kikka eftir ondini. Størsta møguleikan í hálvleikinum fær Leif Niclasen, tá hann tveitti seg í einn flatt innlegg frá Levi Hansen, men bólturin fór høgt yvir TB-málið.
Tá vælupplagda einherjafjøldin so smátt var farin at fyrireika seg til hálvleikssteðgin, lá bólturin í TB-málinum. Sum ikki einaferð so missir TB bóltin í uppspælinum, har Eirikur Ellendersen er farin á álop í høgra borði, Leif Niclasen útnyttar støðuna til fulnar og leggur bóltin flott í málið til 0-1. Hetta var eisini hálvleiksstøðan.
TB legði bragliga fyri í seinna hálvleiki, tí var tað summ at fáa váta vøttin framaná, at EB/Streymur skoraði til 2-0, tá einir 5 minuttir vóru spældir. Hetta málið var reinur og skærur kleyvarskapur í TB-verjuni. Eins og onkrar støður móti AB, so hoppar bólturin í feltinum, uttan nakar ger tað allarminsta til at fyribyrgja vandanum. Leif Niclasen er árvakin og prikar bóltin í kassan til 0-2.
Leiðslan var nú so mikið trivalig, at útiliðið legði seg bara heilt aftur at verja. Hetta gjørdu teir fyrimyndarliga. TB royndi at koma á baklinjuna fyri at fáa nøkur innlegg, men tað tóktist alt ov tilvildarligt og óskipað í álopinum. Babacar fekk ein frálíkan møguleika at fáa TB aftur í dystin heilt móti, men Rene Tórgarð bjargaði skallaranum.
Teir seinastu 4 dystirnar hevur TB ikki skapt so nógvar møguleikar. Tað er hugsandi, at Ingason er ov einsamallur í álopinum, og Hans F Hansen burdi kanska umhugsað, at farið til eina siðbundna 4-4-2 skipan, har Nicky Diverdics fær ein leiklut á miðum vølli saman við Ndende.
EB/Streymur skal til Andorra at leika í Champions League móti meistarunum har nú týsdagin. Okur á TB-heimasíðuni ynskja teimum blíðan byr, og vónandi fara teir at vinna Føroyum heiður og æru á leikvøllinum.
ME


text:
Sangbólkarnir Nordstemt og Xperiment hava dupultkonsert í Reinsarínum 1. september kl. 19.
Nordstemt
Ræddarbólkurin Nordstemt er mannaður av 12 framsóknum songkvinnum úr Føroyum og Danmark. Bólkurin er fyrst og fremst at hoyra á Vestur Fjóni. Tær elska sang og skapa sítt ljóð úr síni norrøna tónlistarliga siðaarvi. Stemmað í norrønum tónum er ljóðið frá ráðum til vakurt og dragandi.
Bólkurin syngur einans tónleik av norrønum komponistum, men tónleikurin er annars sera fjølbroyttur, hóast alt hevur eitt norrøn “vibe”, sum tey taka til. Her er alt frá ráum, eirindaleysum fólkavísum, vøkrum og dragandi sálmum til vælljóðandi popp, ið alt vísir fjøltáttaða tónleikaliga landslagið í Norðurlondum.
Tað er kórleiðarin Tina Rassin, ið hevur lagt allan tónleikin til rættis. Fyri Nordsemt hevur tað týdning, at løgini geva meining, og tey skulu syngjast við eldhuga, magn, virðing og hjarta.
Xperiment
Xperiment gjørdist fólkaogn, tá tey fyri nøkrum árum síðan góvu sína útgávu av lagnum Lívsmynd út. Ræddarbólkurin hevur grund í Musikkskúlanum, og er eitt av teimum nógvu spennandi tónleikabørnunum, hjá kórleiðaranum Sigrid Sivertsen, ið eisini er kend frá Morgunkórinum og barnakórinum Dropum.
Tey hava støðugt gjørt vart við seg, við nýtulkingum av føroyskum sangperlum, av ymiskum slag. Eitt av hæddarpunktunum var, tá tey vunnu heiðurin sum ársins livebólkur í 2014. Seinastu tíðina hevur Xperiment ikki verið líka ofta alment at hoyra, men tey hava tó verið líka virkin , serliga við framførslum til borðhald og onnur tiltøk. Á kórstevnuni í vár, vann Xperiment tvær av heiðurslønunum, fyri mest originalu framførslu og so áskoðaraheiðurslønina.
1. september verður høvi aftur at hoyra bólkin á almennum palli.


text:
Barbara Holm 03.01.2018 (13:14)
Nú hava 1400 fólk skrivað undir
Seinastu dagarnar hevur tað verið møguligt hjá fólki at skriva undir upp á, at tey stuðla pedagogunum í teirra roynd at fáa betri lønarviðurskifti, nú tey eru í verkfalli. Fólk skriva undir á hesari síðu, undir yvirskriftini Líka útbúgving, líka løn - sjálvandi!
Í dag klokkan 15.00 er stuðulsgonga á tinghúsvøllinum til frama fyri pedagogarnar. Tað eru foreldur, sum skipa fyri, og hava tey somuleiðis heitt á pedagogarnar um at luttaka, tí tiltakið er góðkent av Pedagogfelagnum.
Tað var annars í morgun, at útvið 100 pedagogar aftrat fóru í verkfall. Hesaferð eru tað í høvuðsheitinum tey, sum arbeiða undir Sernámi, sum leggja arbeiðið niður orsaka av lønarósemjuni millum Fíggjarmálaráðið og Kommunala Arbeiðsgevarafelagið øðrumegin og Pedagogfelagið hinumegin.
Jógvan Philbrow, formaður í Pedagogfelagnum segði við in.fo í gjár, at als einki samband er millum partarnar, og tí má tað skiljast sum, at tað framvegis er langt millum partarnar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
29. mai 2017Nr. 74
Løgtingslóg um broyting í løgtingslóg um lestrarstuðul
(Studningur til aspirantar 12. mánaðin, stuðulsupphæddir ikki javnaðar í 2017 og heimild til Studna at lata upplýsingar til TAKS)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 36 frá 3. mai 2007 um lestrarstuðul, sum broytt við løgtingslóg nr. 76 frá 25. mai 2009, løgtingslóg nr. 154 frá 14. desember 2009, løgtingslóg nr. 135 frá 28. desember 2010, løgtingslóg nr. 174 frá 29. desember 2011, løgtingslóg nr. 49 frá 15. mai 2014, løgtingslóg nr. 41 frá 7. mai 2015, løgtingslóg nr. 102 frá 3. november 2016 og løgtingslóg nr. 53 frá 6. mai 2016 verða gjørdar hesar broytingar:
1. Í § 17, stk. 1, 3. pkt. verður aftan á “uppihaldarum” sett: “og aspirantum”.
2. Í § 19, stk. 1 verður 2. pkt. orðað soleiðis:
“Tó verða nevndu stuðulsupphæddir ikki javnaðar 1. august 2017.”
3. Í § 23 verður sum stk. 3. sett:
“Stk. 3. Studna verður heimilað at lata víðari til TAKS neyðugar upplýsingar um lestrarvirkni hjá lesandi, sum vegna útbúgving fyribils hava tilhald uttan fyri Føroyar, soleiðis, at nevndu persónar kunnu sleppa undan skylduni at rinda kringvarpsgjald, hóast hesi framvegis eru skrásett sum búsitandi í Føroyum.”
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 29. mai 2017
Aksel V. Johannesen (sign.)
løgmaður
Lm. nr. 111/2016


text:
Ingi Samuelsen
19.11.2014 - 18:49
Kjarnan í toyminum handan fiskur.fo er Óli Samró, Kiran Jóanesarson og Sverri Egholm.
Óli hevur arbeitt við fiskivinnu um allan heim í skjótt 24 ár.
Hinir eru Kiran og Sverri og hóast teir einans eru fyrst í 20’unum, so hava teir drúgvar royndir í at kunna um skip og fiskivinnu.
Longu sum 13 og 16 ára gamlir stovnaðu teir heimasíðuna skipini.fo. Teir hava báðir serligan áhuga fyri skipum og alt, sum hevur við fiskivinnu at gera. Umframt kjarnutoymið koma onnur á Portalinum og uttanfyri eisini at lata tilfar.
Fiskur.fo er ein vitanarmiðil við tíðindum, sjónbrotum, talgildum kortum, hagtølum, greiningum og databasum. Eisini er pallur til meiningar og kronikkir.
Les eisini: Ein nýggjur miðil um skip og fiskivinnu


text:
Innflutningur
Tær flestu vørurnar, sum verða brúktar í vinnu og húsarhaldi, verða innfluttar úr øðrum londum, og tí vísa hagtølini um innflutning rættiliga væl tað vørukeypið, sum fer fram í Føroyum.
Á myndini sæst innflutningurin samanlagt og uttan skip og flogfør, tí hesin parturin av innflutninginum er meira ójavnur og eisini serstakur á tann hátt, at talan er ofta um stór og dýr innkeyp, sum telja nógv í samanlagda innflutninginum.
Innflutningurin minkaði munandi frá 1988 fram til 1993, men vaks so í stórum fram til 2000, tá steðgur kom í aftur. Meðan innflutningurin av skipum og flogførum hevur verið rættiliga stórur seinastu árini, var hann so at siga eingin í 1990'unum, meðan kreppa var og eisini nakað eftir tað.
Vert er at leggja til merkis, at verða skip og flogfør roknað frá, so er jøvn minking í innflutninginum frá 2001 og fram til 2004, ein lítil vøkstur í 2005 og so eitt rættuligt skarvslop í innflutningi serliga í 2006-07. Í 2008 rakar fíggjarkreppan, og innflutningurin minkar heilt nógv, men í 2010 er minkingin steðgað, og innflutningurin er aftur farin at vaksa.
Á næstu myndini er innflutningurin býttur í bólkar. Innflutningurin til vinnuliga nýtslu veksur javnt og nógv frá 1993 fram til 2001, og sveiggjar síðani nógv, við stórari minking til 2005, síðan stórum vøkstri eini trý ár og so aftur minking undir fíggjarkreppuni. Seinastu fýra árini er innflutningurin til vinnuliga nýtslu nakað av tí, sum dregur samlaða innflutningin uppeftir.
Tað, vit brúka uppá brennievni, hevur eisini sveiggjað nógv seinastu árini, og eru tað sveiggini í oljuprísinum, sum her gera seg galdandi.
Innflutningur til húsarhaldsnýtslu minkaði undir kreppuni í níti-árunum, helst bæði tí at fólkatalið minkaði munandi og tí, at tey, sum eftir vóru, innfluttu minni og ódýrari vørur. Síðani 1993 hevur javnur vøkstur verið í innflutningum til húsarhaldsnýtslu, sum vardi heilt fram til 2002. Eftir at hann broyttist lítið næstu trý árini, er eitt ordiligt lop í innflutningurin í 2006 og 2007. Í kjalarvørrinum av fíggjarkreppuni minkaði innflutningurin aftur nógv, men tað sær út til, at innflutningurin til húsarhaldsnýtslu hevur nátt botnin í 2010 og síðan hevur verði ein lítil vøkstur á hvørjum ári. Innflutningurin til húsarhaldsnýtslu í 2016 er nú oman fyri tað hann var í 2007.


text:
Fyrst í februar mánaða skrivaðu Runavíkar kommuna og byggifelagið Búsetur undir sáttmála um at gera stovnin Sóljuhjarta lidnan. Í raðfestingini var bara onnur helvtin av húsinum innrættað, táið hann varð bygdur, men seinasta heyst bleiv hann raðfestur aftur, og 5 mílliónir krónur vórðu settar av á fíggjarætlanini 2016, soleiðis, at til bar at gera bygningin lidnan. Í gjár var arbeiðið liðugt, og skipað var fyri móttøku í Søldarfirði, nú nýinnrættaði parturin av bygninginum varð tikin í brúk. Kára Løkin er leiðari á Sóljuhjarta.
23.08.2016
Móttøka í Sóljuhjarta
- Rundkoyring úr sævarmálanum
- Ein sólskinssøga á vetri
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík


text:
Tórshavnar kommuna hevur avgjørt at bjóða vinnuni parkeringspláss til tunga ferðslu á Skarðshjalla.
- Leigumálið kann bert nýtast til akfør hjá leigara, og talan skal vera um buss ella lastvogn, ið er skrásettur til vinnuliga nýtslu og hevur nummarspjaldur, upplýsir kommunan.
Talan er um 16 parkeringsbásar, og leigan er 1000 krónur um mánaðin fyri at leiga ein bás. Parkeringsbásarnir eru á matrikkul nr. 139i á Skarðshjalla 31.
Áhugað kunnu venda sær til kommunala verkstaðin á Hjalla, telefon 30 21 05, verður upplýst.


text:
Lukas Graham spentur til framførsluna
Lukas Graham kom tíðliga í morgun til Føroya, og hann lovar eina rimmar konsert á Vágsbøi í kvøld.
Lukas Graham er helst heitasta navnið á okkara leiðum í løtuni, og í kvøld kann bólkurin upplivast á landsins størsta palli.
Lukas Graham spælir á Vágsbøi í kvøld kl. 22.00, og í bólkinum eru teir sera spentir til framførsluna.
Manningin kom til landið tíðliga í morgin, og í dag taka teir sær av løttum, hava verið og fiskað, og gera seg annars klárar til framførsluna í kvøld.
Lukas Graham sigur, at hann hevur glett seg leingi til at sleppa til Føroya at spæla, og hann lovar eina rimmar konsert á Vágsbøi í kvøld.
Dagsatgongumerki fáast við inngongdina.


text:
HB1 høvdu ein strævnan dag í gjár. Teir spældu ikki minni enn 3 dystir. Fyrst 1/16 finalu móti einum liði úr Jordan, síðan 1/8 finalu móti einum norskum liði og kl. 20.30 í gjárkvøldið var tað so 1/4 finalan móti norsku Jotun Il. Her endaði dysturin javnur, so neyðugt varð við brotsspørkum, sum okkara vunnu. Longu kl. 8.30 í morgun spæla teir so aftur, hesaferð 1/2 finaluna móti norsku Fyllingsdalen FK.
Ein av leiðarunum á ferðini er Niels Uni Dam, og hann hevur verið óførur at blogga frá kappingini. Bloggurin hjá Niels Una sæst her.
Øll úrslitini frá kappingini síggjast her. (okkara eru við í B12)


text:
Kommunuskatturin fyri januar hjá Eiðis kommunu hilnaðist væl. Í mun til januar í fjørð er talan um eina hækking á áleið 20%, hetta er ein munur á heili 250.000 krónur, upplýsir Jógvan í Skorini, borgarstjóri í Eiðis kommuna
Í miðal hækkaðu inntøkurnar fyri landið við áleið 10%, so Eiðis kommunu liggur væl omanfyri miðal.
Tað er torført at siga júst hvat er broytt seinasta árið, fólkatalið er vaksið nakað og tað er ikki óhugsandi at lækkaði skattaprosentið hevur ein leiklut í skattavøkstrinum.
- Tað er farið at loysa seg munandi betur at arbeiða, tá man býr í Eiðis kommunu, fólk tíma betur at arbeiða tá meiri liggur eftir. Tað vóru mong, ið hildu at vit vóru svøk at geva ein so stóran skattalætta, men sigast má at hetta hevur als ikki havt nakra keðiliga ávirkan, hinvegin tykist skattalættin hava gjørt sítt til at inntøkurnar eru vaksnar, sigur Jógvan í Skorini.
Hann leggur afturat, at að er ov tíðliga at gera nakra niðurstøðu fyri alt 2017, men vit kunnu bara staðfesta at 2017 hevur fingið eina munandi betur byrjan enn 2016, og man kann bara gita hvør orsøkin er.
Eiðis kommuna lækkaði skattin við 2% til fíggjarætlanina 2016, hetta svarar til áleið 10% av skattagrundarlagnum hjá kommununi. Í dag hevur Eiðis kommuna lægsta skattaprosent í miðstaðarøkinum.


text:
Danska Mie Ø. Nielsen kunngjørdi í kvøld á Facebook, at hon má melda avboð frá HM í Barcelona í summar. Hon hevur havt trupulleikar við øðrum knænum, og varð tí skurðviðgjørt fyrst stutt eftir OL í London og so nú aftur í mai mánaða, og verður tí ikki klár aftur til kapping longu í summar. Ein smeitur fyri donsku svimjingina, eisini tí at teirra stafettir nú vikna betýðiliga, serliga í blandaðu svimjingini har ryggsvimjingin hjá Mie hjálpti teimum til HM gull í Istanbul í desember. Tær eru nú bara fýra: Lotte Friis sum vanliga ikki so gjarna luttekur í liðsvimjingini, Jeanette Ottesen, Rikke Møller Pedersen og so Pernille Blume sum varð úttikin til netupp liðsvimjing.
(Danskir heimsmeistarar í 4×100 blandað, Mie longst til høgru)


text:
So hevur man verið í Róðranestinum á Argjum og sett sín kross á røttum stað, hesaferð fór atkvøðan til ein ungan nólsoying, kanska ikki tann mest sjónligi í valstríðnum, men hann vann sær so mína atkvøðu longu 8. august, tá hann helt røðu á mjørkaklædda fólkafundinum á Reynsmúlalág, og hóast atkvøðan sat eitt sindur leyst, og bíðaði eftir, at onkur annar vann sær hana, so hevur valstríðið ikki sannført meg um, at nakar annar er frægari enn Hanus Pál.
Eftir fólkafundin, skrivaði eg soleiðis:
“Hanus Pál vísti við sínari eldhugaðu røðu, hví vit skulu velja hann á býráðsvalinum í heyst. Sum restin av nevndarlimunum í Unga Tjóðveldinum er hetta ein ungur maður við visjónum. Hann hugleiddi m.a. um manglandi hugin hjá sínum ættarliðið at gera uppreistur, soleiðis sum ættarliðini áðrenn hetta hava gjørt. Hann endaði við einari áheitan á dagsins ungu um at finna sín uppreistur, tí tað er alneyðugt.”
Tað er kanska ikki nakar uppreistur at stilla upp til býráðsval, men eg haldi, at hann hevur grein í sínum máli, tá hann í valstríðnum, hevur sagt, at ungdóminum tørvar eina rødd í býráðnum, og hansara góða skil og eldhugi, kann uttan iva gera hann til eina góða rødd fyri okkara ungu.
Nú góðir tveir tímar eru eftir til valhølini lata aftur, fari eg at heita á tykkum, ið enn ikki hava valt, um at finna tykkum valkortini fram, og fara í valhølið at velja Hanus Pál Jógvansson á lista E, hevði tað ikki verið serstakiliga kul, at fingið ein 19 ára gamlan mann inn í býráðið?
Býráðssamgongan hesi seinastu 8 árini hevur verið samansett av Javnaðarflokkinum og Tjóðveldinum. Tað er eingin ivi um, at Heðin Mortensen og Javnaðarflokkurin fáa eitt gott val, tað vísa allar Gallup kanningar, men tað hevur alstóran týdning, at Tjóðveldi eisini kemur sterkt inn, so býráðssamgongan fær røttu balansuna.


text:
1914
Innihaldsyvirlit
Hendingar[rætta | rætta wikitekst]
- 2. februar - Løgtingsval
- Charlie Chaplin verður fyrstu ferð at síggja á hvíta tjaldinum í stuttfilminum Making a living.
- 14. mai - Altjóða mammudagur verður hildin fyri fyrstu ferð.
- 28. juni - Franz Ferdinand, greivi av Eysturríki, og kona hansara Sophie, verða tikin av døgum í Sarajevo í Bosnia, við tí avleiðing at fyrri veraldarbardagi byrjar 1. august.
- 1. august - Fyrri veraldarbardagi byrjar.
- Virðisbrævamarknaðurin í New York letur aftur vegna byrjan av fyrsta veraldarbardaga.
- 5. august - Fyrstu ravmagns ferðsluljósini verða sett upp í Cleveland, Ohio í Amerika.
- 15. august - Panama kanalin opnar.
- 1. september - Sankta Petursborg í Russlandi broytir navn til Petrograd.
- 24. november - Benito Mussolini verðu koyrdur frá Italienska Sosialist flokkinum.
- 12. desember - Virðisbrævamarknaðurin í New York opnar aftur.
- 24. desember - Jóla-vopnahvíld sigs at hava verið ímillum týskar og enskar hermenn.
Ókend dagseting[rætta | rætta wikitekst]
- Vegur verður gjørdur millum Skopun og Sand
- Sverre Patursson umsetur skaldsøguna Robinson Crusoe til føroyskt. Hetta er fyrsta skaldsøga sum verður útgivin á føroyskum.
- Kina boðar frá neutraliteti í fyrra veraldarbardaga.
List[rætta | rætta wikitekst]
Bókmentir[rætta | rætta wikitekst]
Dubliners hjá James Joyce
Ítróttur[rætta | rætta wikitekst]
Fótbóltur[rætta | rætta wikitekst]
Everton vinnur enska meistaraheitið.
Føðingar[rætta | rætta wikitekst]
Andlát[rætta | rætta wikitekst]
- 4. september - William Sloan, trúboðari og stovnari av Brøðrasamkomuni í Føroyum. (f. 1838)


text:
KÍ legendurnar Jákup Mikkelsen og Olgar Danielsen hava nú góða tíð at fara til Klaksvíkar á Summar Festival, tí teirra samstarv við ÍF er endað.
Jákup hevur verið í ÍF síðan 2010, tá hann lat seg í málmanshandskarnar hjá fuglfirðingum. Seinastu árini hevur hann verið í venjaratoyminum.
Olgar Danielsen, kom til ÍF áðrenn hetta kappingarárið, sum hjálparvenjari. Gongdin hevur tó verið øgiliga ring hetta kappingarárið, og liðið hevur einans 6 stig eftir 18 umfør, og tykist nærum longu flutt niður.
Í gjár smurdi B36 ÍF av 5-2, og hetta gjørdist altso tann nógv umrøddi dropin, ið fekk bikarið at flóta yvir.


text:
Framyvir verður kunning um broytingar í innheinting og fráboðanir um rottangatøming at finna undir “Kunning” á heimasíðu okkara.
- Broyting hósdagin og fríggjadagin
- Broyting fríggjadagin 29. desember
- Broyting í innsavnan
- Broyting i innsavanan: Streymnes, Hósvík og Vágar
- Broyting í innsavnan í Streymnesi, Hósvík og Sørvági
- Broyting í innsavnan í Klaksvík, Haraldsundi og Kunoy vegna veður
- Broyting á Glyvrum, í Saltangará og í Runavík
- Broyting í Fuglafirði og á Kambsdali
- Broyting í Vestmanna, Kvívík og Stykkinum
- Tekniskt brek: Brennistøðin tekur ikki ímóti burturkasti
- Rottangatøming í Hvannasundi
- Rottangatøming í Leirvík og á Viðareiði
- Tekniskt brek: Brennistøðin tekur ikki ímóti burturkasti
- Innsavningin broytt: Hósdagur
- Innsavningin broytt: Mikudagur
- Innsavningin broytt: Týsdagur
- Innsavningin broytt: Mánadagur
- Innsavningin broytt í Klaksvík
- Rottangatøming við Gøtugjógv og í Norðragøtu
- Broyting í innsavnan í Hósvík og í Vágum
- Broyting í Gøtu og Leirvík
- Broyting í innsavnan í Runavík-økinum
- Broyting í Fuglafirði og á Kambsdali
- Broyting í Norðstreymoy
- Broyting í innsavnan hósdag og fríggjadag


text:
Esvagt tryggjar sær sáttmála í bretskum øki
Esvagt hevur gjørt ein nýggjan tveyára sáttmála við oljutænastufelagið Petrofac Facilities Management í bretska partinum av Norðsjónum.
Skipið Esvagt Cobra skal arbeiða í sokallaða Kittiwake-økinum frá nú av og í minst tvey ár fram. Í avtaluni er innbygdur ein møguleiki fyri at leingja sáttmálan í fleiri ár.
Avtalan styrkir hjáveruna hjá Esvagt í oljuframleiðsluni á bretska marknaðinum, sigur Jens Bagger, chartering manager í Esvagt, í eini fráboðan frá felagnum.
"Vit eru væl umboðað í Bretlandi, men vit vilja økja hjáveru okkara á framleiðslumarknaðinum, og Esvagt hevur gjøgnum árini bygt upp sterk bond við Petrofac," sigur Jens Bagger.
Kittiwake-økið liggur uml. 240 kilometrar í ein landnyrðing úr Aberdeen. Esvagt Cobra skal standa fyri ymsum standby-uppgávum fyri Petrofac.
Kelda: shippingwatch.dk


text:
MSC ætlar at leingja 11 skip
Bingjureiðaríið MSC hevur gjørt avtalu við eina kinesiska skipasmiðju um at leingja 11 av sínum skipum, so kapasitetur teirra kemur upp á 17.000 teu. Kappingarneytin CMA CGM hevur eisini gjørt avtalu við somu skipasmiðju, skriva fleiri miðlar.
Heimsins næststørsta bingjureiðarí MSC ætlar at økja kapasitetin á upp til 11 bingjuskipum á eini skipasmiðju í Kina.
Skipini hava í løtuni ein kapasitet upp á 13.000 teu, men tey skulu nú leingjast, so tey kunnu taka fleiri bingjur og koma upp á 17.000 teu.
Tað skriva fleiri miðlar, teirra millum Lloyd's List, eftir fráboðan frá skipasmiðjuni Qingdao Beihai Shipbuilding Heavy Industry, sum skal standa fyri arbeiðnum at útbyggja skipini.
Sáttmálin fevnir í fyrsta umfari um níggju skip, men kann leingjast til tvey skip aftrat. Tilsamans skal longdin á skipunum økjast úr 365,5 til 394,4 metrar.
Tað er tó ikki bert MSC, sum ætlar at økja kapasitetin á fleiri av sínum eldru skipum. Kinesiska skipasmiðjan upplýsir eisini, at hon hevur undirskrivað sáttmála við franska CMA CGM um at umbyggja fimm bingjuskip, so kapasitetur teirra verður øktur til 13,800 teu.
Avtalan við CMA CGM kann økjast til fimm skip aftrat, sigur Qingdao Beihai Shipbuilding Heavy Industry.
Í heyst hava bæði MSC og CMA CGM gjørt sáttmálar um bygging av nýggjum risaskipum, sum hava ein kapasitet upp á meira enn 22.000 teu.
Kelda: shippingwatch.dk


text:
Atlantic Airways
Atlantic Airways (føroyskt; Atlantsflog) varð stovnað tann 10. november 1987 og fleyg sín fyrsta túr millum Føroyar og Danmark 28. mars í 1988. Atlantic Airways varð stovnað til tess at menna føroyska flogvinnu og flogferðslu. Stjórin í Atlantic Airways er Jørgen Holme. Skrivstovan hjá Atlantic Airways liggur á flogvøllinum í Vágum og á Kastrup Flogvølli í Keypmannahavn.
Búmerkið hjá Atlantic Airways er ein súla - hetta er ikki tað einasta búmerkið, Atlantic Airways hevur havt. Áðrenn var tað 2 A í føroyskum flagglitum, sum vóru samantvinnað.
Starvsfólkaliðið taldi í 2012 168 ársverk, flogførini eru fýra og tyrlurnar tríggjar í tali hjá felagnum[1].Til samanberingar, so vóru í fyrsta ársfjórðing í 2008 204 fulltíðar starvsfólk hjá Atlantic Airways, og hevði felagið 7 flogfør og 3 tyrlur[2]. Felagið rekur størsta arbeiðsplássið í Vágum og telist eisini millum tey størstu í Føroyum.
Søga[rætta | rætta wikitekst]
- 1988 Fleyg Atlantic Airways sín fyrsta túr ímillum Føroyar og Danmark.
- 1999 Fór Atlantic Airways at flúgva til Noregs.
- 2002 Ferðafólkatalið hjá Atlantic Airways fór upp um 100 000.
- 2004 15. juni - Triðja flogfarið hjá Atlantic Airways kom til Føroya.
- 2004 Atlantic Airways verður heiðrað sum Ársins átak.
- 2006 15. mai - FaroeJet tekur kappingina upp við Atlantsflog, men gevst innan ársenda av fíggjarligum orsøkum.
- 2006 10. oktober - Ein vanlukka í Stord, Noregi krevur fýra mannalív.
- 2007 Desember varð triðingurin av partapeninginum í Atlantic Airways seldur av landsstýrinum til privat, og samstundis varð Atlantic Airways skrásett á virðisbrævamarknaðinum OMX.
- 2012 Nýggja Airbus A319-flogfarið kemur til Føroya frá flogfarssmiðjuni hjá Airbus í Hamburg tann 22. mars[3]. Flogfarið flýgur sín fyrsta rututúr tann 28. mars sama ár.
- 2013 Nevndin skifti stjóran út, Magni Arge fór frá og nýggjur fyribilsstjóri gjørdist danin Jørgen Holme.[4]
- 2015 Jóhanna á Bergi gerst stjóri í Atlantic Airways og skrivar søgu, við tað at hon er fyrsta kvinnan í er forstjóri í einum norðurlendskum flogfelag.[5]
Flotin[rætta | rætta wikitekst]
Flotin hjá Atlantic Airways telur í dag (juli 2014) 4 flogfør og 2 tyrlur[6]:
Heiður[rætta | rætta wikitekst]
Trý flogfeløg vórðu heiðrað sum ársins flogfelag í Evropa við ávikavist gullmerki, silvurmerki og bronsumerki á aðalfundinum hjá European Regions Airline Association í Dublin hin 21. september 2012. Atlantic Airways fekk bronsu. Magni Arge, stjóri, fekk vegna Atlantic Airways handað Airline of the Year-heiðursmerki fyri á slóðbrótandi hátt at hava tikið nýggja navigatiónstøkni í nýtslu og hava prógvað sínar dygdir sum felag og sítt virði fyri Føroyar.[8]
Hendingar og vanlukkur[rætta | rætta wikitekst]
- 2008 24. mars misti ein BAe 146 nasahjólið á flogfarinum beint áðrenn fráferð úr Kastrup Floghavn. Flogfarið lendi í Føroyum uttan trupulleikar; flogskiparinir høvdu ikki uppdaga nakað óreglusemi. [9].
- 2006 10. oktober fór ein BAe 146-200A av breytini í Stord floghavn í Noreg. Umborð vóru 16 fólk. Tólv vóru ferðafólk og manningini taldið fýra. Av hesum 16 doyðu fýra, meðan hini megnaðu at rýma úr vrakinum.[10][11][12].
- 1989 í Vága Floghavn kundi ein BAe 146-200A ikki steðga á lendingarbreytini og koyrdi tí inn í eina trygdarmerking. Ongin kom til skaða.
Keldur[rætta | rætta wikitekst]
- ↑ s.4 í hálvársroknskaprin 2012 hjá Atlantic Airways (á enskum)
- ↑ s. 5 í 1. kvartalsroknskapinum 2008 hjá Atlantic Airways (á enskum)
- ↑ Airbus.com: "Atlantic Airways takes delivery of its new Airbus A319"(á enskum)
- ↑ kvf.fo, Magni Arge skiftur út. Skrivað hevur Ingi Samuelsen hin 17.11.2013 - 09:11
- ↑ kvf.fo - Jóhanna á Bergi skrivar norðurlendska søgu, skrivað hava Høgni Djurhuus og Sigrún H. Brend 03.06.2015 - 10:00.
- ↑ https://www.atlantic.fo/en/about-us/the-company/fleet/oy-rcg-a319/
- ↑ Trafikstyrelsen - Nationalitetsregisteret
- ↑ Aktuelt.fo, Atlantic Airways kosið ársins evropeiska flogfelag
- ↑ "Fund af flyhjul skabte forskrækkelse" (Danskt), úr politiken.dk
- ↑ "Norway runway blaze kills three", frá BBC News, 10. oktobur 2006.
- ↑ Vanlukkufrásøgn fyri OY-CRG, frá Aviation Safety Network Database, 10. oktobur 2006.
- ↑ Fyribils vanlukkufrásøgn á norskum, frá 25. oktobur 2007
Slóðir[rætta | rætta wikitekst]
- Atlantic.fo.
- Airliners.net - Atlantic Airways (nógvar myndir).
- Atlantic Airways. Í: Faroe Isles Review nr. 1/1991.


text:
Kýpros endaði ovast í HM/EM undankappingini, sum hevur verið í høllini á Hálsi í Havn seinstu dagarnar.
Føroyar leiktu móti Kýpros í kvøld, í seinasta dystinum í kappingini, og høvdu føroyingar sett nøsina upp eftir einum jøvnum dysti.
Men javnt bleiv tað ongantíð. Til tað var kypriska liðið alt ov sterkt.
Í hinum dystunum í kappingini hevur tað sæð út sum, at føroyska liðið hevði á leið somu styrki sum kypriska liðið, men dysturin í kvøld vísti, at har er munur á.
Størsti munurin er, at botnstøðið hjá føroyska liðnum er væl lægri enn hjá tí kypriska. Toppstøðið er kanska líka høgt, ella hægri, men kypriska trýstið og nervarnir gjørdu sítt til, at føroyska liðið ongantíð fótaði sær.
Tað var bara í triðja setti, at føroyska liðið beit frá sær, men tað var ikki nóg mikið. Tí tá munurin bara var tað eina settið, settu gestirnir ferðina uppaftur og so gjørdist ikki meira hjá føroyingum.
Úrslitið av dystinum var, at Kýpros vann 3-1, við settúrslitunum 25-21, 25-14, 19-25 og 25-13. Ein greiður sigur, sum føroyingar ikki kunnu siga nakað til.
Úrslitið hevur við sær, at Kýpros endaði ovast í bólkinum, og tí vera tað tær sum fara at spæla HM-undanspæl. Kypriska liðið skal eisini við til EM-endaspælið, har føroyska liðið eisini skal.
Føroyar endaðu á øðrum plássi, Liktinstein á triðja og Írland á fjórða plássi.


text:
Sjóvinnustýrið søkir eftir einum skrivstovufólki til umsitingina. Talan er um hálvdagsstarv allar yrkadagar.
Starvið fevnir í høvuðsheitum um:
- Kundamóttøku
- Bókhald
- Journalisering
- Aðrar fyrifallandi uppgávur
Útbúgvingarkrøv:
Skrivstovuútbúgving ella aðra viðkomandi útbúgving
Vit vænta at:
- tú hevur góð samstarvsevnir og ert arbeiðssom/samur
- tú hevur góð evni at arbeiða sjálvstøðugt og ert væl skipað/ur
- tú ert fyrikomandi og tænastusinnað/ur
- tú ert opin og positiv/ur av lyndi
- tú hevur góðan telduførleika
- tú hevur góð evni at samskifta á føroyskum, norðurlendskum og enskum máli
Tað er ein fyrimunur, tó ongin treyt, at umsøkjarin hevur royndir við Búskaparskipan Landsins, journalskipanini 360 og innan almenna fyrisiting.
Lønar- og setanartreytir:
Starvið verður lønt sambært avtalu millum Fíggjarmálaráðið og avvarðandi yrkisfelag.
Starvsstaður er Sjóvinnustýrið í Vágum. Tann, ið settur verður, má kunna tola broytingar í starvinum. Starvið verður sett skjótast gjørligt.
Umsóknir:
Umsóknir, saman við avriti av prógvum og møguligum viðmælum, skulu vera Sjóvinnustýrinum í hendi í seinasta lagi 22. mai 2017, kl. 12.00.
Umsóknir skulu sendast sum bræv ella teldubræv til:
Sjóvinnustýrið, á Hálsi 1, FO-380 Sørvágur ella fma@fma.fo
Fyrispurningar um starvið kunnu setast til Christel Christoffersen tlf. 355600 ella christelc@fma.fo


text:
Tað kann tykjast løgið, at tað framvegis í 2014 er eitt annað land og myndugleikar í einum øðrum landi, sum vit ikki sjálv hava valt, ið skulu gera av, hvat vit kunnu gera og hvat vit skulu halda sum land og fólk úti í heiminum
Hetta hevur føroyska fólkið ongantíð samtykt.
Hví skulu føroyingar ikki sjálvir taka alla ábyrgd av okkara uttanríkispolitikki?
Og hví skulu vit ikki sjálv umboða Føroyar í øllum altjóða samstarvi og altjóða felagsskapum?
Nú fáa øll tey 33 tingfólkini møguleikan at gera nakað við tað. Týsdagin 18. November 2014 skal tingið viðgera lógaruppskot frá Tjóðveldi og Framsókn um at føroyingar sjálvir taka alla ábyrgd av uttanríkismálum.
Uppskotið og viðmerkingarnar kunnu lesast her:
http://www.logting.fo/files/casestate/uttanrikismalum.pdf
Tjóðveldi


text:
Hóast felagið úr Gøtu og Leirvík er ungt, so eru tað ógvuliga drúgvar og virðismiklar royndir, sum Víkingur er grundað á. Tískil er tað einans ein spurningur um tíð, áðrenn haltandi víkingarnir fáa fótafestið aftur. Lat tað bara ikki vera í dag
Last Updated on mánadagin, 10. juni 2013 13:35
Sæð: 1832 ferðir
Bæði EB/Streymur 1. deild menn og felagsliðið EB/Streymur/Skála 1. deild kvinnur fingu sigrar um vikuskifti.
Hetta hevði við sær, at kvinnuliðið nú liggur einsamalt á odda í sínari deild, tí argasti kappingarneytin, KÍ, spældi javnt móti B36.
1. deildarliðið hjá monnum hevur ligið tungt í botninum, men við sigrinum hevjaðu teir seg upp á 8. pláss.
Flott av báðum liðum, vit ynskja tykkum allabestu eydnu restina av kappingini!
Last Updated on mánadagin, 10. juni 2013 13:11
Sæð: 1829 ferðir
EB/Streymur hevði eina sera trupla uppgávu í dag. Vit skuldu møta favorittunum, sum øll undan dagsins dysti høvdu mett sum vinnarar.
Men vit vildu tað øðrvísi! Vit vistu sjálvandi, at tað var trupult at vinna á slíkum favorittum, so allar snildir máttu takast í brúk.
Last Updated on mánadagin, 03. juni 2013 11:49
Sæð: 2342 ferðir
Tað eydnaðist í kvøld U18 dreingjunum á felagsliðnum EB/Streymur/Skála at vinna seg í finaluna í steypakappingini.
Eftir ein javnan dyst, sum mátti út í yvirtíðina eydnaðist tað okkara liðið í 117. minutti at skora sigursmálið við einum sera vøkrum máli, og harvið hevur liðið vunnið sær pláss á Tórsvølli fríggjakvøldið 23. august, tá finalan skal spælast.
Last Updated on fríggjadagin, 31. mai 2013 00:00
Sæð: 2370 ferðir


text:
Føroysk altjóða fyritøka latin útlendingum
Altjóða føroyska fyritøkan Vónin í Fuglafirði, sum føroyingar hava staðið fyri at bygt upp frá grundini av síðan 1969, er nú latin útlendingum.
Sambært heimasíðuni hjá íslendska felagnum Hampiðjan hevur Hampiðjan keypt 73,381 prosent, og harvið yvirtikið allan avgerðarrætt í felagnum Vónin í Fuglafirði.
Seljari er sambært Hampiðjan felagið Sp/f Kerið við heimstaði í Klaksvík. Sambært roknskapinum hjá Kerið fyri 2014, átti felagið 51 prosent av Vónini, meðan Havila AS í Noregi átti 22 prosent. Sp/f Kerið hevur sostatt keypt partabrøvini hjá Havila, fyri síðan at selja øll partabrøvini víðari til útlendsku fyritøkuna Hampiðjan.
Vónin hevur ikki almannakunngjørt roknskapin fyri 2015, men sambært heimasíðuni hjá Hampiðjan, so var umsetingurin hjá Vónini 442 milljónir krónur í 2015. Umsetningurin er sostatt hækkaður við 17 prosnet síðan 2014, tá umsetningurin var 378 milljónir krónur.
EBIDTA hjá Vónini var 51,5 milljónir krónur í 2015. Vøksturin í EBITDA var góð 15 prosent í 2015.
Starvsfólkatalið hjá Vónini er 305 og Vónin hevur virksemi og deildir í átta londum. Talan er sostatt um eina altjóða fyritøku í støðugari framgong, sum nú ikki longur er føroysk.
Umsetningurin hjá Vónini var javnt stórur við umsetningin hjá íslendska keyparanum Hampiðjan, og fegnast keyparin um, við hesum taki at hava tvífaldað umsetning sín.
Hampiðjan vil eiga alt felagið Vónin, tí upplýst verður at Hampiðjan hevur givið tilboð uppá 21 prosent av partabrøvunum í Vónini, sum íløgufelagið hjá Føroyagrunninum frá 1971 í Klaksvík eigur.
Einki verður sagt um søluprís, men verður tikið grundarlag í øðrum virkissølum, sum framdar verða í løtuni, og stóra virðið av altjóða fyritøkuni Vónin í Fulgafirði, so hevur Sp/f Kerið í Klaksvík helst fingið okkurt um 250-400 milljónir krónur fyri at hava selt altjóða føroyska felagið Vónin til íslendsku fyritøkuna Hampiðjan.


text:
Mikudagin 10. januar verður aftur Open Stage/Open Mic í Reinsarínum. Serligur gestur hetta kvøldið er Impartial. Eftir teirra framførslu er pallurin opin, og møguleiki er hjá fólki, ið hava okkurt at framføra at gera tað.
Impartial er ein progressivur, alternativur, NU metal bólkur, ið hevur sín uppruna í høvuðsstaðnum. Í bólkinum eru; Elsa Gunnarsdóttir Sevdal á bass, Benjamin Hansen á trummum, Bjørn Askham Bjarnason á el-gittara og Jákup Olavsson syngur.
Tiltakið er fyri øll tey, ið vilja sleppa at frambera fyri øðrum. Hetta er fyri eitt nú sangskrivarar, yrkjarar, søgu sigarar og skemtarar til at framføra egið tilfar, nýtt eins væl og gamalt. Tiltakið er ætlað at vera ein kreativur verkstaður, har høvi er til at royna nýggj hugskot í einum umhvørvi saman við samhugaðum listafólki.
Skráin er hendan:
19:30: Tilmelding
20:00 – 20:30: Impartial
20:30 – 20:45: MonkeyRat Duo
21:00 – 22:30: Open Stage/Open Mic
Tiltakið er ókeypis og øll eru vælkomin, eisini tey, ið bara vilja lurta og hyggja.
Stuðlað tiltakinum hava Mentamálaráðið og Okkara.


text:
Eunice Kennedy Shriver dagur
Í dag- 24. Septembur- vera serstøk hátíðarhald hildin kring allan heimin.
Ítróttafólk við menningartarni minnast á ein serligan hátt Eunice Kennedy Shriver, sum andaðist 11. August í 2009. Eunice tók stig til at seta felagsskapin Special Olympics á stovn, og í dag er hetta ein heimsumfatandi felagsskapur, ið skipar venjingar- og kappingartilboð til menningartarnað. Síðstu tølini siga, at eini 3 mió ítróttafólk úr 180 londum eru knýtt at felagsskapinum, og felagsskapurin sigur í tíðindaskrivi, at hetta høvdu tey ikki droymt um, tá fyrsta kappingin fór av bakkastokki fyri 50 árum síðani.
Føroyar hava ognað sær limaskap í felagsskapinum, ÍSB fekk henda limaskap í lag í ár 2000, og sama ár luttóku vit fyri fyrstu ferð á altjóða leikum hjá felagsskapinum. Síðan tá hava vit sum kunnugt luttikið í fleiri heimsleikum. Eisini her heima hava vit fleiri kappingar, sum verða skipaðar eftir sama leisti, sum vit kenna frá Special Olympics.
Eunice hevur fingið fleiri viðurkenningar fyri sítt arbeiði at seta Special Olymics á stovn og vera leiðari fyri felagsskapin. Amerikanska stjórnin og forsetin hava heiðrað hana, eisini ítróttaheimurin hevur veitt henni viðurkenning, frá blaðnum Sport Illustrated fekk hon heiðurin sum “sportsman of the year Legacy award” í 2008.
Sjálvt um Eunice ikki er millum okkara longur, so heldur arbeiði fram í sama anda, og í dag er tað sonur Eunice, Timothy Shriver, sum er forðmaður í felagsskapinum. Seinast summar fingu føroysku ítróttafólk høvi at hitta hann, tá tey luttóku í special Olympics World Summer Games í Athen.
Special Olympics hevur eina heimasíðu, og har ber til at lesa meir um virksemið og um Eunice Kennedy Shriver. Heimasíðan sæst við at trýsta HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Vetrarkapping
Ísb skipar fyri árligu vetrarkappingini í boccia leygardagin 12. februar kl 13.00
Kappingin verður í Badmintonhøllini í Havn, og áhuga kunnu melda seg til kappingina á tlf 31 75 79 ella við at senda e-post til isb@isb.fo
Øll kunnu luttaka í kappingini, sum er skipað á tann hátt at kappast verður í tveimum høvuðssbólkum: Spælarar við rørslutarni í einum bólki og tey við menningartarni í einum bólki
Vælkomin í badmintonhøllina leygardagin 12. februar
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Landsstýriskvinnan í mentamálum, Rigmor Dam, hevur sett Aslaug Olsen í starvið sum skúlastjóri í Sankta Frans skúla. Aslaug Olsen er 52 ára gomul og tók læraraprógv í 2002. Harumframt hevur hon tikið merkonom og diplomútbúgving í leiðslu, umframt ymisk skeið í leiðslu og námsfrøði, skrivar Mentamálaráðið í skrivi sent miðlunum..
Aslaug Olsen hevur verið skúlaleiðari í Hvalvíkar skúla í 12 ár, umframt at hava verið virkandi skúlastjóri í Stranda skúla seinasta árið.
Aslaug tekur við starvinum sum skúlastjóri í Sankta Frans skúla tann 1. februar 2017.


text:
“Silva Cup 2008” er av á hesum sinni, og hon gekk bara upp á stás. Tey høvdu eina tíðarætlan, og hildu hana, so at alt var leyst og liðugt umleið kl 18. Tíverri fór maðurin við ábyrgd fyri stevnuforritinum í brúdleyp, beint eftir stevnuna, uttan at eg hugsaði so langt sum at skaffa mær eitt eintak av úrslitalistanum. Men alt annað líka, so var tað annaðhvørt FS ella SuSvim sum ‘vann’ stevnuna, við tað at tey oftast fóru upp eftir gullheiðursmerki.
Leirvíkingar eru nokk so cool, við frásøgufólki sum gongur við tráðleysari útgerð millum áskoðararnarHar vórðu nógv heiðursmerki givin á stevnuni. Tit hoyra væl klirrið frá medaljum á hesari videoini…


text:
Brúgvin
Sending um Runavíkar Kommunu
Hesaferð:
4:55 Cirkus Flik Flak í Bylgjuni, 29. juni kl. 18. Tommy Hardam greiðir frá
20:42 Filmar í Løkshøll, Bárður Højgaard greiðir frá
37:00 Summartónar tiltøk í Runavíkar Kommunu:
Hans Andrias Jacobsen í kirkjuni í Oyndarfirði 7. juli kl 20
Joze Kotar og Luca Ferrini í Bókasavninum við Løkin 10. juli kl. 20
Stanley Samuelsen og Paolo Principi í kirkjuni í Funningi 17. juli kl. 20
Andras Olsen og Dávur Juul Magnussen í kirkjuni í Elduvík 24. juli kl. 20
42:30 Hvussu gongur við okkara fólk á Oyggjaleikunum?
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Tann 7. morgunin eg vaknaði, og sólin hitaði mest sum ov, strekti eg meg og sá til mína ræðslu, at bæði tey yngstu børnini høvdu fingið smá horn í pannuna. Undan lakinum, sum er tað mesta man orkar at balla seg við í hesum hitanum, stungu tveir halar, við hesum eyðkenda spíska snippinum uttast á.
Eg gekk inn í stovuna, har tann elsti lá, men har var alt sum tað átti. Hann lá við oyramikrofonum, við telefon og sambandi við internetið. Og tað var munurin!
Harragud vit hugsaðu lítið, tá vit avgjørdu at lata ipaddin liggja eftir í Føroyum, tí børnini skuldu læra at hava tað stuttligt uttan, tí nú fóru vit at ferðast sum familja. Fnys!
Enn vóru tey ikki farin til hendurs, tey svóvu. Men tað var so skjótt, so var friðurin úti.
“Eg eri svong, men eg dámi ikki tað spanska breyðið, eg dámi ikki spanskt yogurt, eg dámi onki í Spania!”
“Eg doyggi í hungri, men eg vil bara hava egg, uttan blommu, og stokt bacon. Eg dámi ikki vatnið, djúsið smakkar løgið, eg dámi bara sodavatn.”
– Hvat við súrepli? Tað plagar at gagnast væl.
“Ja, men also súreplini í Spania smakka slett ikki sum í Føroyum. Pizzain smakkar onki væl, lasagnan smakkar ikki sum hon plagar, spagetti og kjøtsósin smakkar løgið, eg vil sleppa á Burger King ella MacDonalds. Eg helt, at grísurin fór at smakka sum ommusa sunnudagsdøgurði, men her er ongin sós, og kipsini eru bara slett ikki sum tey plaga. Eg vil sleppa heim til Føroyar!”
Gott at køliskápið var á tremur við øli…
“Hygg, nú eta tit hetta her (sodavatn og breyð við nutella til morgunmat!), og so fara tit í hylin.”
Plask, plask í hylinum, í 10 minuttir. “Eg tími ikki meir, tað er so kalt, eg keði meg, her er onki at gera! Kann eg brúka tína telefon?”
– Bíða nú, mamma kemur út beinanvegin, eg skal líka... Seinni fara vit í vatnland!
“Kunnu vit fara nú? Er tað langt at ganga? Eg orki ikki at ganga, so má eg berast! Eg gangi ikki meir, so seti eg meg bara her! Tóri hugdi eftir mær!”
– Hon hugdi fyrst eftir mær!
“Mamma, hann blívur við at hyggja!
– Hon byrjaði!
Tigið nú við tykkum, gangi nú bara.
“Eg skal pissa!”
– He, eg pissaði í hylin í áðni.
“Hann gálvaði!
– Gjørdi eg ikki. Hon lýgur!
(Ein vika hevði verið ivaleyst, við børnum...)
Men so kom hon sjálv, grannaomman sum ein frelsandi eingil.
“Vissi tit lova mær at passa væl uppá hendan her og minnast til at taka hann við heim aftur, so skulu tit sleppa at hava hann eftir her.” Hon rætti teimum ein ipad.
Hómaði eg ikki eina gloriu rundan um høvur hennara?
Og alsamt sum vøkru tónarnar frá pinkypie og legochima fyltu stovuna, sá eg hornini og halarnar á smádevlunum minka burtur í onki sum minuttirnir gingu. Let the vacation begin!


text:
Fótbóltur
Um ítrottargreinina
Í 2015 vóru Special Olympics World Games í Los Angles, og bar á fyrsta sinni í samstarvi við Fótbóltssambandið Føroyar til at senda eitt lið til kapping.
Síðani hetta hevur Parasport javnan skipað fyri regluligum úttøkuvenjingum, og eisini luttikið í kappingum m.a. í Íslandi.
Hvussu komi eg í gongd
Eisini hava kvøldskúlin í Klaksvík, Tórshavnar kvøldskúli og kvøldskúlin á Nesi fótbólt fyri fólk við meningartarni á teirra vetrarskrá.
Special Olympics Føroyar (ið er deild undir Parasport Føroyar) skipar fyri úttøku og felagsvenjingum, og úttekur lið til kappingar í útlandinum.
Um tú ert áhugaður at koma til úttøku og felagsvenjing er neyðugt at tú setur teg í samband við Parasport Føroyar fyri at vit kunnu geva tær boð tá tiltøk eru.
Klassifisering / flokking
Vit hava í Føroyum bert lið fyri fólk við menningartarni. (2017)
Met 2016
Met 2015
1 (234) 987-654
Met 2015
1 (234) 987-654


text:
Tað er Forlagið í Støplum, ið gevur út Fjalir, sum er eitt sjáldsama vakurt bókarverk í stórari stødd við góðum plássi á síðunum til listina. Steinprentini er helst tað, sum vit kenna best til av myndlistarligu framleiðsluni hjá Tóroddi Poulsen, men út frá træprentunum í nýggju bókini, sum eru gjørd í árunum 2009-2012, og sum eru prentað í Steinprenti hjá Jan Andersson og Fríðu Matras Brekku, ber til staðfesta, at træprentstøknin í stóran mun hóskar til ráa úttrykkið hjá Tóroddi Poulsen. Men sjálvt um myndirnar sýnast kolasvartar, eru tær eisini rættiliga raffineraðar. Boðskapurin er stundum filosofiskur og eksistentielt djúpur. Onkuntíð eru myndirnar skemtiligar ella absurdar, men aloftast er talan um eina sameining av fleiri rásum, ið binda saman sjálvsagdar, banalar eygleiðingar við djúptøkar tilveruligar grundanir á ein hátt, sum er eyðkent fyri listamannin, eisini tá hann yrkir. Tóroddur Poulsen fekk størsta herðaklappið, sum fáast kann frá almennu Føroyum, tá hann herfyri fekk mentanarvirðisløn landsins. Næsta ár verða júst 30 ár síðan hann gav út sítt fyrsta yrkingarsavn, tað varð útgivið á egnum forlagi og æt Botnfall. Tove Askham gjørdi permuna í teirri lítlu bókini, sum var krunkasvørt við einum riðili av glampandi hvítum stjørnum, ið savnaðust eins og botnfall kring heitið á bókini, sum bæði myndar byrjanina og botnin á einum tí mest nýskapandi listarliga verkinum í Føroyum í nýggjari tíð. Permumyndin á nýggjastu bókini er somuleiðis svørt og hvít, men hana hevur Tóroddur Poulsen sjálvur gjørt. Tað er ein ógvuliga serstøk sjálvsmynd, sum er gátufør og sum eftir øllum at døma er bygd upp av fjalum.
Móttøkan verður í Klingruni klokkan 16.00 í dag. Tóroddur Poulsen verður sjálvur til staðar og fer at signera og at lesa upp yrkingar, harumframt fara Jan Andersson í Steinprenti og John Dalsgarð at greiða frá bókaverkætlanini. OKKARA stuðlar tiltakinum, sum fer at vara útivið ein tíma.


text:
Hann var føddur í Suðuroy í 1803. Á heilt ungum árum tók Suðuroyar-sýslumaður, Óli Evensen, dreingin til sín og fekk sent hann norður til Havnar at fáa sær skúlaútbúgving. Um hesa tíðina, vita vit, búði hin lærdi Svabo í Pæsastovu, og sagt verður frá, at hjá honum lærdi Jens Davidson bæði at skriva, lesa og rokna.
Bara 14 ára gamal kom hann á amtskrivstovuna at arbeiða, og í hesum skrivarastarvi sat hann alt sítt lív — og álitismaður var hann við lít. Amtmenn skiftu ferð eftir ferð, men skrivarakallurin var hin sami, og hann dugdi væl at seta nýsettar embætismenn inn í arbeiðið. Jens Davidson doyði í 1878.
BÓKMENTAVERK:
Ikki hevur Jens Davidson skrivað nógv, sum hevur bókmentaligt virði. Vit hava sagt, at hann hjálpti Schrøteri við "Mattheus-týðingini", og í 1832 skrivar hann til Bíbliufelagið, sum gav »Mattheus« út, og sigur, at hann hevur týtt Markus evangeliið, sum hann byður felagnum til útgávu, men Bíbliufelagið sigur seg undan og vísir til, hvussu vánaliga móttøku umseting Schrøters fekk í 1823. Jens Davidson kemur harafturímóti at standa sum hin lívgandi andin, sum altíð var til reiðar at veita eina hjálpandi hond, og hann hevur tryggjað sær sess í bókmentasøgu okkara, tí at hann tók stig til at stovnseta Føroya Amts Bókasavn (nú Landsbókasavnið), sum varð sett á stovn í 1828.
Úr: Árni Dahl: Bókmentasøga I-III. Fannir. 1980-83.


text:
Góðu næmingar!
Takk fyri í ár og fyri sera góðu hugnaløtuna.
Bestu ynski um góða summarfrítíð!
Lærarar og fyrstilærari
í Nólsoyar skúla
Mikukvøldið 22. juni verður kvøldseta skipað, nú vit siga 7. fl. farvæl.
Verið vælkomin kl. 19:00. Tiltakið endar uml. kl. 20:30
Góðu nólsoyingar!
Ætlandi verður árliga trøllarenningin fyriskipað í morgin uml. kl. 10 – 12.
Tí verður heitt á øll at ansa væl eftir næmingum í ferðsluni.
Í morgin verður SSS-ítróttardagur á Velbastað og SSP-tiltak í Nólsoy.
Vit møta sum vant í skúlanum og fylgjast út á Klivar (til Havnar kl 8:20). Minnist til hóskandi klæði, vatndunk og góðan matpakka.
Vit fara aftur til Nólsoyar kl 12:30.
Kl. 17 møta vit í skúlanum – ganga inn omanfyri.
Ófør konsert á Sangfagnaðinum,
ein seinur svimjitúrur og nú loggbók.
Eldri bólkur á “Sangfagnaði 2016″…
…og yngri gekk til “Lítla hús”.
Góðu foreldur/avvarandi
Vit eru komin fram í øllum góðum.
Blíð og lærurík móttøka á flogvøllinum
og sól á sandinum.


text:
- Tíðindi, mentan og ítróttur
Eg eri til reiðar at fara frá
Tak niður
Kaj Leo Holm Johannesen, løgmaður og formaður í Sambandsflokkinum, er til reiðar at leggja frá sær.
Tað sigur hann eftir fundin fyrrapartin við tingmanning og landsstýrismanning floksins.
Kaj Leo Holm Johannesen heldur seg tó framvegis hava fult álit í flokkinum, men í summar skal baklandið í Sambandsflokkinum siga sína hugsan, um niðurstøðan hjá kanningarstjóranum í málinum um Skálafjarðartunnilin skal fáa avleiðingar fyri løgmann.
Hoyr samrøðu, sum Jákup Bogi Joensen gjørdi við Kaj Leo Holm Johannesen í útvarpstíðindunum.
Sí eisini


text:
Ólavsøkan 2016
26. Jul 2016
Gamalt er, at tað at vinna ólavsøkuróðurin er sum at vinna føroyameistarheitið. Um tað er so,kann hvør einstakur meta um; men nógv verður ið...
les meir
Fjarðastevnan 2016
13. Jul 2016
Fjarðastevna 2016 Til róðrarfeløgini Innbjóðing Vestmanna Ítróttarfelag vil við hesum bjóða tykkum vælkomin á Fjarðastevnu 2016 leygardagin 16. juli. Barnaróðurin byrjar kl. 13.30...
les meir
Vestanstevna 2016
06. Jul 2016
Vestanstevnan 2016 Sørvágs Róðrarfelag vil við hesum bjóða øllum róðrarfeløgum, hjartaliga vælkomin á Vestanstevnu, ið verður í Sørvági leygardagin 9. Juli 2016. Byrjað verður...
les meir
Sundalagsstevna 2016
06. Jun 2016
Hvalvík 06.06.2016 Til feløgini! Hvalvíkar Streymnesar Róðrarfelag vil við hesum bjóða øllum róðrarfeløgum hjartaliga vælkomnum til kappróður á Sundalagsstevnu, sum...
les meir
Norðoyastevnan 2016
26. Mai 2016
Innbjóðing til Norðoyastevnu 2016.Klaksvíkar Róðrarfelag vil við hesum bjóða tykkum vælkomin á Norðoyastevnu FM-róðurin er Norðoyastevnuaftan, leygardagin, 4.juni 2015, kl 15 og barnaróðurin byrjar...
les meir
Aðalfundur 2016
13. Mar 2016
AðalfundurAðalfundur felagsins verður mikukvøldið 30 mars kl.19.00 í neystinum.Skrá:Val av fundarstjóra.Frágreiðing frá nevndini.Framløga av roknskapi.Val av nevndarlimun og tiltakslimun.Val av grannskoðara.Innkomin mál.Ymikst.Mál ,sum limir...
les meir
Jól 2015
12. Des 2015
Argja Róðrarfelag takkar fyri stuðul 2015,ynskja øllum eini gleðilig jól og gott nýggjár. ...
les meir
Stórt mattombola 21 nov.
17. Nov 2015
Stórt tombola og lutaseðlakapping í neystinum á Argjum! Komandi leygardag, 21. Novembur kl. 14 verður stórt tombola og lutaseðlakapping í neystinum á Argjum. Høvuðsvinningurin...


text:
Enn einaferð ein lítil stubbi skrivaður í skundi, á veg til okkurt annað. Tit hava fingið tað mesta við í gjár, at vit gjørdust nummar 2 í evropameistarakappingini millum smátjóðir, og eisini fingu bæði nakrar senior- og juniorevropameistarar við á vegnum. Nøkur føroysk met og nógv juniormet.
Tá ið stevnan var lokin í gjár, fóru vit aftur á hotellið at skifta í heit klæðir, og so til gongu út at síggja hini á einum ‘gardenparty’ her í Hafnarfirði. Tað gjørdist ikki so ógvuliga drúgt, mest tí at har manglaðu stólar. So ein túr aftur og út aftur, og so í song tí at vit mugu gera okkum dælt av 50 metra hylinum her.
Eftir venjing ætla vit okkum at checka út higani av hotellinum, fyri so at fara til Reykjavíkar. Finna okkurt stað at seta baggaguna, og so kanska shoppa eitt sindur. Flúgvarin flúgvur kl 17 ella har á leið, og vit eru so heima kl 20.


text:
Ingi Samuelsen
22.02.2017 - 11:04
Tíðindi > Lívsstíls- & brúkaraevni > Matur & matgerð
- Tað er heilt fantastiskt, at Koks nú hevur fingið eina stjørnu frá Michelin. Tað hava tey uppiborið. Koks hevur støðið til minst eina stjørnu, og hevur havt tað í fleiri ár. Kortini kom tað óvæntað.
Soleiðis sigur Mortan í Hamrabyrgi, kræsin gómi og matummælari og ein teirra uttan fyri vinnuna, sum hevur mest skil fyri fínari matmentan her á landi.
Mortan hevði ikki roknað við, at Michelin fór at geva Føroyum og heldur ikki Íslandi eina stjørnu.
- Michelin er rættiliga konservativt í sínum matsmakki, og tað eru nógvir eksperimenterandi kokkar, sum ikki fáa stjørnu frá teimum, hóast tey verða heiðrað av øllum øðrum líknandi mat-guidum. Men eg hevði heldur ikki roknað við, at so fjarskotin støð fóru at fáa stjørnu, einamest tí tað er ein stór íløga í mun til ta úrtøkuna, sum Michelin-konsernin fær afturfyri. Við hesi stjørnuni skulu tey nú senda sínar inspektørar avstað fleiri ferðir um árið fyri at kontrollera um støðið heldur.
Týdning fyri vinnuna
Mortan í Hamrabyrgi er ikki í iva um, at stjørnan fær alstóran týdning fyri føroyska matstovu- og ferðafólkavinnu.
- Eftirspurningurin økist – tað er púra vist. Tað eru nógv fólk í heiminum – tú kanst kalla tey snobbar – sum brúka Michelin-guidina til at gera av hvar tey skulu fara at ferðast. Og har eru stjørnurnar á matstovunum avgerandi fyri hvagar tey fara.
Mortan í Hamrabyrgi væntar eisini, at stjørnan fer at økja um eftirspurningin hjá øðrum í Føroyum – avleitt virksemið, sum tað verður kallað.
- Aðrar matstovur fáa eisini ágóðan av hesum. Tey fáa vitjan av inspektørunum, og sjálvandi eggjar hetta teimum til at gera sítt allarbesta.
Økir eftirspurningin
- Væntandi fer hetta eisini at økja um eftirspurningin á føroyskum vørum eisini. Her hugsi eg kanska serliga um føroyskt kálvakjøt, sum vit burdu framleitt meira av. Men hetta kann eisini geva føroysku grønmetisvinnuni eitt boom, tí tað liggur í tíðini, at grønmetið á slíkum matstovum helst skal vera framleitt lokalt, sigur Mortan í Hamrabyrgi, og leggur afturat:
- Poul Andrias Ziska, kokkur, og undanmaður hansara, Leif Sørensen, eiga heiðurin av hesum saman við Johannes Jensen, sum hevur sett alt ígongd. Men tað eru kanska eisini onnur, sum hava heiðurin. Uppmerksemið fyri Føroyum er vaksið seinastu tíðina, eitt nú takkað verið einari intensari herferð hjá ferðamannavinnuni. Men mentanin – einamest tónleikurin – hevur eisini verið við til at gera Føroyar meira kendar, og hvør veit um tey ikki eisini hava verið góðir ambassadørar fyri føroysku matvinnuni, sigur Mortan í Hamrabyrgi.
- Og alt hetta fær fólk at koma til Føroyar. Ikki bara ferðafólk, eisini fólk, sum vilja vinna her. Eg hugsi um kokkar og tænarar. Karin Visth úr Sveits, til dømis – ein vínkennari í heimsflokki – sum fann útav, at hon saktans kann hava eina karrieru í føroysku matstovuvinnuni. Tað var ikki hugsandi fyri fáum árum síðani.


text:
Cap Negret 2 frá 11 okt til 17 okt 2011
So eru vit á einari gamlari lokalari resturant mitt í Altea og fáa okkum
Tapas, eina pinkalítla máltíð
Gudmundur hevur givið hesum eina € og maðurin var sera glaður :o)
Gudmundur keypt sær ein hund, sum kann lýsa
So eru vit á messu í Altea
Vit sita og bíða eftir Nelly spanskt læraranum, sum skal vísa okkum runt og
greiða frá
her kemur hon
Gudmundur er og keypir okkurt, sum er hondgjørt í Afrika
Laila testar riggin á messuni hjá einum norskum specialisti, sum Nelly kendi
Gudmundur bleiv eisini kannaður
Ein kom og bjóðaði seg til at taka eina mynd av okkum :o)
So eru vit heima aftur, Baldur er komin at vitja
Teir eru farnir at leggja seg at sova, klokkan er farin av midnátt
Her fáa teir sær morgunmat á altanuni
Anja júst komin aftur úr Barcelona, hon hevur verði saman við gomlu skúlavinum í
eina heila viku, koyrdi við tokinum báðar vegir einsamøll :o)
Gudmundur fingið gávu ja sjálvandi okkurt FCBarcelona, vit fingu
eisini okkurt frá henni :o)
Endiliga Gudmundur hevur glett seg í 3 mánaðar at fáa føroysk breyð :o)
Tey royna svimjihylin í kjallaranum
Oftani er nógv lív í uttanfyri altanuna hjá okkum
Anja slappar av beint áðrenn hon skal til arbeiðis í Benidorm
Gudmundur hevur frí í morgin, her er tjóðardagur í Spania so hann er eitt sindur
longri uppi enn vanligt
Mikumorgun og longu 30 hitastig, verður helst 32 í dag og Gudmundur ikki í
skúla, so hvat er at gera
Vit eru farin í ZOO
Terra Natura í Benidorm
Gudmundur dámdi ordiliga væl her
Ein skegg-apa :o)
Benidorm aftanfyri
Ein gomul Singer maskina :o)
Apa við unga sínum
Anja og Gudmundur farin á strondina ein túr við glúpi, fingu einki men sóðu
onkrar smáar fiskar
Bobby leingist at sleppa við teimum :o)
Í dag 12 okt hevur verði mega heitt minst 32 hitastig og blankastilli :o)
So er mánin við at koma upp klokkan er 19:30
Hósdagin hevði Gudmundur ein skúlavin heim við, Pablo eitur hann og hann
dugir bara spanskt :o)
Annars hevur verði sera gott veður, lítil og eingin vindur, full sól og hitin um 31 stig
Næstu myndirnar


text:
Vit hava í kvøld gjørt sáttmála við miðvallaran Róa Heðinsson Olsen.
Rói er 20 ára gamal og hevur sín uppvøkstur her í felagnum. Miðvallarin við tí góða bóltførleikanum og góða eyganum fyri spælinum, fekk sín fyrsta dyst fyri felagið í 2013, sum bert 16 ára gamal. Í fjør bleiv tað til 24 dystir fyri okkum og samanlagt hevur hann, hóast sín unga aldur, leikt 83 dystir fyri okkum og skora eitt mál. Rói hevur frá 2013 til 2015 umboða landsliðið 13 ferðir, 10 dystir fyri U-17 og 3 fyri U-19.
Vit ynskja Róa alt tað besta tey komandi tvey árini.


text:
67.000 fólk afturat í København í fimm ár
Fólkatalið í danska høvuðsstaðnum København hækkar støðugt.
Bert hesi seinastu fimm árini frá 2011 til 2015 er fólkatalið í Københavns kommune hækkað við heili 67.048 fólkum.
Hækkingin er samansett soleiðis, at føðiavlopið hesi fimm árini hevur verið 26.000 fólk, meðan 10.000 eru flutt til danska høvuðsstaðin úr øðrum donskum kommunum.
Størsti vøksturin er tó frá fólki, sum flyta úr útheiminum, herundir Føroyum. 31.000 nýggir borgarar netto komu til København úr øðrum londum fimm ára tíðarskeiðið frá 2011 til 2015.
Fólkatalið í København er soleiðis vaksið við í meðal 13.410 fólkum um árið seinastu fimm árini. Hetta svarar til at København er vaksið við eins nógvum fólkum, sum tað búgva í Føroyum tilsamans, uppá bert fýra ár.


text:
Blái Krossur manglar bússuberar
Ymiskt04-05-2017 - Jónfinn Petursson
Árliga landsinnsavnignin hjá Bláa Krossi er leygardagin komandi, 6. mai. Sum er mangla bússuberar í Tórshavn.
Vit hava verið á heimasíðuni hjá Bláa Krossi og nápað hesa søguna:
Hjálpið børnunum við at ganga við bússu.
Størsta avbjóðingin er at fáa nóg mikið av fólki at ganga í Havn, Hoyvík og Argjum, so vit náa runt allan høvuðsstaðin 6. mai.
Tað eru umleið 60 rutur í Havn, og tí hava vit brúk fyri minst 60 fólkum, fyri at náa allan høvuðsstaðin, og vilja vit tí innarliga heita á fólk, um at bjóða seg fram at ganga. Einasta krav er, at tú ert 18 ár ella eldri.
Komið við.
Vilt tú vera við, so møtast øll í Meinigheitshúsinum 6. mai kl.12.00
Eisini ber til boða Bláa Krossi frá á telefon 770700 ella umvegis teldupostin blakross(kurla)blakross.fo
Annars ber til at lesa meira um innsavnanina her.


text:
Stutt vikuskifti í Vestmanna 31 okt 2014
Vit fóru yvir til Birgit og Lars ein lítlan túr :o)
Diana kom við kaku
Kristian kom ikki á myndina, hann tók hana :o)
Krissolvur kom eisini á gátt
Og Andrass :o)
Fríggjakvøldi um at verða liðugt
Leygarmorgunin bæði regnaði og eitt sindur av vindi eisini
So avstað, vit skulu til Klaksvíkar eftir Gudmundur klokkan er 14
Málarin tá vit fóru avstað 12/10 kl 17:45 54,19 Kw
Mátarin vísir 84,02 Kwh tá vit fóru avstað 01 okt kl 14
Forbrúk komu fríggjakvøld kl 19:00 og avstað leygard kl 14:00 = 29,83 kW x 3 kr = 90 kr faktist mega nógv fyri minni enn 1 døgn


text:
Katrin Kallsberg hugleiðir.
Eg eri super optimistisk, tá tað snýr seg um framtíðar støðuna hjá okkara kvinnum og stríðið fyri javnstøðu. Tí eg síggi hvønn dag, hvussu engasjeraðar og tilvitaðar nógvar av okkara ungu kvinnum eru. Tær halda seg ikki aftur, men stilla seg uttan himpr í fremstu røð. Hugsið tykkum, ungar føroyskar kvinnur vunnu kapping í innovasjón við at uppfinna einar undirbuksur til menn, sum verja sákyknurnar ímóti stráling frá fartelefonini. Slíkt eru kvinnur.
Kvinnustríðið í dag er ikki tað sama sum í 70’unum, men tað heldur áfram umdefinerað og í breiðari høpi.
Men enn er tó sera nógv at berjast fyri, tí okkara samfelag er enn í stóran mun læst niður í teir somu gomlu normarnar, sum vórðu til, tá menn ráddu fyri øllum.
Okkara samfelag er eitt kjarnufamiljusamfelag. Nógv fleiri kvinnur enn menn arbeiða niðursetta tíð. Vit siga, at tær skulu sjálvar sleppa at velja, men tað blívur eitt sosialt krav, at tær taka takið við heimi og børnum og arbeiða niðursetta tíð, bara tí ”tað ger man”. Til dømis Barsilsfarloyvið og allur bústaðarmarknaðurin eru løgd til rættis eftir teimum normunum.
Fleiri av okkara kvinnum taka langar útbúgvingar, men tær eru kortini minni aktivar á arbeiðsmarknaðinum enn menninir, og standa fyri einum minni parti av teimum samlaðu inntøkunum enn teir.
Og vit mangla generelt fyrimyndir á fleiri økjum. Hví eru til dømis ongar kvinnur skiparar á okkara fiskiskipum?
Mín stóra fyrimynd er Súsanna Helena Patursson úr Kirkjubø. Tí hon slóðaði fyri, har ongin hevði slóðað áður. Men enn eru nógv samfelagsøki og arbeiðsmarknaðarøki, ið ikki eru fyrislóðað av kvinnum.
Tað er mín vón í dag, at komandi ættarliðini fara at hava góðar fyrimyndir á øllum økjum, og at vit alla tíðina megna at halda vunnu sigrarnar við líka.
Og so mugu vit ikki gloyma globalu kvinnustøðuna. Móðurdeyðiligheitin er tíverri enn alt ov stór í nógvum londum. Vit mugu berjast fyri betri korum og betri umstøðum hjá kvinnum allastaðni, so tað ikki longur verður vanligt at doyggja í sambandi við barnsburð nakrastaðni. Vit mugu berjast fyri teirra rætti at stýra egnari heilsu og egnum kroppi. Og vit mug berjast fyri teirra rætti til skúlagongd og arbeiði.


text:
(hesin bloggur er eisini ætlaður til kjak millum religiónir, og um muslimar lesa henda bloggin er kritikkur og kjak ómetaliga vælkomi).
(henda greinin viðger ivaleyst spurningar sum stinga seg upp, serstakliga millum kristin og muslimar, men sjálvandi kunnu ateistar og onnur vísa sín áhuga í hesum eisini)
Tann vanliga hugsanin hjá Muslimum er at Bíblian vit nú hava um hendur er antin broytt ella burturblivin. Við øðrum orðum einafer dalaði evangeliið niður frá himli til Jesus í eini opinbering, eins og Lógin var opinbera til Móses. Báðar bøkur vóru skrivaðar niður og kristin og jødar lósu og fylgdu hesum bókum. Seinni í tíðini hava so jødar og kristin broytt hesar bøkur.
Trupuleikin uppstendur, tí hvørki Lógin ella evangeliið samsvarar við Koranina. Og so uppstendur spurningurin: hví sigur so Koranin, at hesar bøkur eru Orð Guds um tær ikki samsvara við seinastu bókina, Koranina?
Muslimar ídag hava tí bara eitt svar, jødar og kristin mugu hava broytt og falskað teirra bøkur.
Nú tíðanverri so heldur hetta ikki í einum søguligum høpi. Tað er einki prógv upp á ein kristin uppruna bók var broytt. Alt bendir uppá at kristnir leiðarir virkaðu sum 'samar' tað vil siga teir vóru partur av einum lærisveina bólki sum lærdu seg traditiónina uttanat og soleiðis vardu hana munnliga inntil traditiónin var niðurskriva og aftaná hildu á sum 'samar' traditióni saman við tí skrivaði, sum Papias er eitt dømi uppá og Irenaeus eisini.
Tað sum muslimar ivaleyst leggja dent á, er redaktión, men hetta lýsir bara ikki tað slagi at broyting sum skal til fyri at verja islamska sýnspunktið.
Evangeliið er heldur ikki ein opinbering, evangeliið er ein eygnavitnis frásøgn sum eisini inniheldur læru Jesusar. Ongantíð hava kristin trúð uppá evangeliið sum ein opinbering.
Nú brúki eg eisini orði 'evangeliið', tí Koranin brúkar orði í singular, Injeel (evangeliið). Orði Injeel kemur frá teimum syrisku kristnu, og tey nýttu vanliga orðið í singular um tey 4 evangeliini. Hetta var eisini vanligt millum tey kristnu sum talað griskt, har í evangeliini eisini vóru kalla evangeliið í singular, líka upp til 7 árhundra.
Um tú ert í iva um nakað av tí vit have opinbera tær, so spyr tey sum lesa Bókina áðrenn teg (Sura 10: 94)
Hevur tú ikki hugsa um tey sum hava fingi ein part av Bókini. Tey eru bjóða til Bókina hjá Allah…(Sura 3: 23).
Tað er hann sum sendi niður, sannleikan, bókina sum staðfestir tað sum kom áðrenn, og hann sendi niður Mósilógina og Evangeliið (3:3).
...Mósilógin og evangeliið sum er við teimum (Sura 7: 156-157)
…Tit hava einki at byggja uppá intil tit gera eftir Mósilógini og Evangeliinum og tað sum Gud hevur opinbera tykkum (Sura 5: 68-71)
Verð ansin tá tú (muslimurin) kjakast við Fólk Bókana (jødin og tey kristnu)…sig: Vit trúgva á tað sum er opinbera okkum (Koranin) og tað sum er opinbera tykkum (Mósibøkurnar og Evangeliið), Gud okkara og Gud tykkara er ein (Sura 29: 46)
Tit sum trúgva! Trúgvi á Allah hansara boðberara og skriftina sum hann sendi til boðberarin, og skriftina sum hann sendi teimum í komu undan honum. Ein og hvør sum avnoktar Allah, hansara einglar, hansara bøkur og hansara boðberara, og dómadagin eru farin langt av leið (Sura 4: 136).


text:
- Vit eru ein marknaðarføringsfyritøka, sum tekur sær av at marknaðarføra Føroyar úti í heimi.
Tað sigur Guðrið Højgaard, stjóri í Visit Faroe Islands, sum tekur sær av at lokka ferðafólk til Føroyar.
Ferðavinnan í Føroyum er vaksandi, men skuggasíðurnar av ferðavinnuni verða sjáldan lýstar. Í vikuni eru fleiri óhapp hend, tá ferðafólk eru farin til gongu, har ið tey eru ókend. Men tað er ikki skipað enn, hvar ábyrgdin liggur av øllum tí, ið hendur. Guðrið Højgaard sigur, at rættast er at tosa við onkran frá kunningarstovunum.
Ikki samd um hvar ábyrgdin liggur
- Øll fólk, sum seta seg í samband við okkum um túrar í fjøllunum fáa at vita, at vit mæla til at taka ferðaleiðara við, sigur Bárður Højgaard, stjóri á kunningarstovuni í Runavík.
Tað merkisverda er tó, at Guðrið Højgaard vísir til kunningarstovurnar, meðan Bárður Højgaard sigur, at tað er Visit Faroe Islands, sum er rættari at spyrja um skipaða hagagongu.
Arbeiða við eini skipaðari ferðaætlan
- Eitt arbeiði er ígongd at upplýsa ferðavinnuna innanlands, soleiðis at vit fáa meira burturúr og betur skipaði viðurskifti.
Tað sigur Poul Michelsen, landsstýrismaður við uttanríkis- og vinnumálaráðnum. Poul Michelsen sigur, at tað eru fleiri avbjóðingar í ferðavinnuni, sum skulu lýsast í einum yvirskipaðum arbeiði. Endamálið er at fáa meira pengar úr vinnuni, samstundis sum tað verður tryggari og betur skipað at ganga í haga.
Les meira í Dimmalætting, sum kom í handlanar í dag


text:
Heil- og hálvársroynd til Rokning 1 c-d, sum er partur av bókaheild til undirvísingina í støddfrøði í 1. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 1 eru:
Fakligur greidleiki og umhugsni
ROKNING veitir eina neyva lýsing av málunum í námsætlanini á hvørjum stigi. Tey eru at finna í innganginum til Lærarabókina. Í Lærarabókini stendur somuleiðis, hvørji faklig mál eru tey mest viðkomandi í hvørjum kapitli. Harumframt eru málini neyvari lýst fyri hvørja síðu í grundbókunum.
Tí er lættari at draga fram júst hesi málini, tá ið arbeiðið verður fyrireikað, útint og/ella eftirmett, og tá ið tað verður viðgjørt saman við næmingunum:
• Hvat er tað, vit nú fara at læra? Hvat vita vit um hetta evnið frammanundan?
• Hvørji týðandi faklig evni hava vit lært av hesum virkseminum og hesum uppgávunum?
Lærarabók til Rokning 1b, sum er partur av bókaheild til undirvísingina í støddfrøði í innskúlingini. Undirvís...
Avritsmappan verður seld sum teldutøk fíla og send skúlum o.ø. tá bílagt verður.
Rokning 1-4, avritsmappa er ...
Heilársroynd til Rokning 1, sum er bókaheild til undirvísingina ístøddfrøði í 1. flokki. Undirvísingarheildin ...
Rokning 1a er partur av bókaheild til undirvísingina í støddfrøði í 1. flokki. Undirvísingarheildin førir næmi...
Rokning 1b er annar partur av bókaheild til undirvísingina í støddfrøði í 1. flokki. Undirvísingarheildin føri...


text:
Heini um hondbóltslandsliðið
ítróttur14-01-2018 - 00:01 - Jóanis Albert Nielsen
Á pappírinum tóktist liðið fyri mær vera vælstillað á øllum plássum, men eg má ásanna, at eg fór skeivur. Har vóru nógvir "blindir ferðandi" millum teir 14. 8 máls tap móti Ukraina og Romenia er sum so heiðurligt, men har varð eisini kompenserað nógv við kreftunum frá teirra síðu. Eg má siga, at eg skilji ikki, hví Julian Olsen ikki er við sum play-makari. Hann er fullur í orku, uttan iva best koyrandi føroyingurin á plássinum í løtuni og hartil ungur. Tað sama við strikuspælarunum Pætur Mikkjalsson og Rógva Dal Christiansen. Teir eru væl fyri og spæla væl í ár, og harafturat ungir og hava framtíð í sær. Áki Egilsnes er so væl fyri sum ongantíð áður. Hann er kanska hálvt høvdið lægri enn Sámal á Tjaldrafløtti, men Sámal sást heldur ikki vera í sínum lívs ‘formi’, sum væl eigur at vera minsta kravið, tá landsdystir eru fyri. Tað sama við Róa Berg Hansen. Hann hevur altíð víst eitt ótrúligt áræði í dysti. Hvar er hann? Annars saknaði eg hierarki á liðnum. Har var ongin stýring í verjuni, og eg dugi ikki at síggja nakran millum verandi verjuspælarar sum egnaðan skipara av verjuni í løtuni. Tað skal skúlast bæði viðv. spælskipanum og tí verbala - ikki minni. Har manglaði neisti og temperament - í den grad. Í løtuni dugi eg ikki at síggja fidusin av at hava hasar báðar tveir donsku venjararnar. Teir hava tíð til hondbólt, gamaní, men hava onga 'erfaring', kenna hvørki søguna handan spælararnar ella føroysku mentanina sum heild. Hvar er Ingi Olsen? Hví spæla seg av við mannin, sum kennir allar hesar og allar hinar, sum renna runt í Føroyum. Hann hava vit givið til Grønlendska landsliðið, sum inniheldur nógvar spælarar í donsku liguni. Hvat er tað fyri ein tápuligur regul, at av tí at Ingi er pápi tveir góðar spælarar, at hann so ikki kann vera venjari?! HSF eigur at leggja høvdið væl og virðiliga í blot og hugsa um kontinuitet - ein spælarahóp, sum satsast kann uppá nøkur ár fram og at eitt hierarki samstundis verður bygt á liðnum, so vit sleppa undan at síggja mongu og forvirrandi útskiftingarnar gjøgnum 'svinghurðina', sum Súni Merkistein tók so rámandi til, í framtíðini.
Heini Hanusarson.


text:
Konsert við Hillsong London
Mentan12-01-2018 - 12:27 - Jóanis Nielsen
9. mars verður møguleiki at hoyraHillsongLondon í Kelduni í Skálafirði.Hillsonger vorðið kent runt allan heimin – serliga er tað tónleikurin, ið fyllir nógv hjá teimum.
HillsongLondon hevur gjøgnum árini givið fleiri fløgur og stakløg út, m.a. Shout God's Fame, Hail to the King og eiga tey fleiri løg í útgávuni Glorious Ruins.Tey eru kend fyri teirra eldhug at náa út til menniskju við lovsangi.
Konsertin verður fríggjakvøldið 9. mars kl.20 í Kelduni og vænta fyrireikarnir ein fullan sal.


text:
Pál Joensen vann sum kunnugt tvey silvurheiðursmerki á EvropaMeistarastevnu í Berlin herfyri, og vilja vit tí at heiðra honum við móttøkum í Havn og í Vági.
Fyrst verður móttøka á Baresso í SMS, mikudagin 3. september klokkan 11:00. SMS bjóðar kaffi og okkurt gott afturvið, og Svimjisamband Føroya skipar fyri sjálvari móttøkuni.
Síðan verður farið við Smyrli klokkan 13:00 til Suðuroyar, har Vágs Kommuna skipar fyri móttøku í VB-húsinum klokkan 16:30.
Eisini verður vitjað í nýggja langhylinum, sum er í gerð í Oyrunum í Vági.
Pál fer av landinum aftur hósdagin 4. september at venja fram ímóti HM á stuttgeil í Dubai í desember, og HM á langgeil í Kazan í august 2015.
Í samband við festivalin á Amager 5. september skipar MíttLand fyri, at Pál verður heiðraður.
Allir føroyingar og føroyavinir eru hjartaliga vælkomnir at koma og heiðra Páli, í tann mun sum tað ber til at møta á hesum støðum.
Vegna Svimjisamband Føroya
Rókur í Jákupsstovu
Næstformaður


text:
Liðugt at skráseta kvinnurnar
Tað tók sína tíð, men loksins bar á mál við skrásetingini av bestu kvinnudeildini, sum alment byrjaði í 1985 undir heitinum “Gentur 17 ár og eldri”. Kvinnurnar spældu tó eisini í 1984, men hetta verður bara roknað sum eitt royndarár av FSF. B36 vann royndarkappingina í 1984 í tveimum finaludystum móti KÍ.
Í 1984 og 1985 spældu kvinnurnar í tveimum bólkum og so eina finalu. Í 1986 fer man frá bólkaspælinum, og 1. deild kvinnur verður stovnsett við 8 liðum, sum spæla um FM og niðurflyting.
Men skrásetingin er tó ikki meira “liðug” enn so, at kanningararbeiði framvegis verður gjørt, so ymsir smálutir, ið mangla, kunnu fáast upp á pláss sum frægast, eitt nú manglandi føðingardagar, pláss á vøllinum, hvør var venjari ymsu árini, andlitsmyndir (og møguligar liðmyndir) frá aktivu tíðini o.a.
Fyrstu árini fær kvinnufótbólturin millum lítla og onga rúmd í fjølmiðlunum, og tískil er t.d. sera lítið at finna um málskjúttar árini 1985-1988. Ein annar trupulleiki eru teir gomlu dómaraseðlarnir, sum vórðu brúktir tíðarskeiðið 1973-1991, sum eitt nú ikki upplýsa málskjúttar og skiftingar, tvs. tað aloftast ikki ber til at siga, hvør byrjaði inni, og hvør var eykaleikari, og hvørjir málskjúttarnir vóru.
Teir eldru upprunaligu dómaraseðlarnir, sum eru til, eru knýttir til elektronisku seðlarnar á FaroeSoccer sum eyka kunning (sum PDF-fílur). Hetta kann møguliga fáa onkran at minnast betri, og kanska onkur óskrásettur dómari kennir sína krutliundirskrift aftur(!).
Í nøkrum førum (áðrenn 1992) eru leinkjur gjørdar gjørt í elektroniska dómaraseðlinum til dystarfrágreiðingar í bløðunum via tidarrit.fo sum eyka kunning. Hesar leinkjur finnast undir “Viðmerkingar” til dystirnar.
Komandi tíðina fer FaroeSoccer allarhelst at seta seg í samband við fyrrverandi kvinnuleikarar kring landið sum partur av støðuga kanningararbeiðinum at betra um fakta á FaroeSoccer.
FaroeSoccer vónar, at onkrar av eldru leikarunum tíma at seta seg við sínum hagtølum eina løtu og kanska gera viðmerkingar. ALT hevur áhuga fyri FaroeSoccer – hetta er partur av søguni hjá øllum feløgunum, og hetta fer neyvan at verða gjørt av nøkrum øðrum enn FaroeSoccer - nakrantíð!


text:
Stuðul til gransking í hjartasjúkum og krabbameini
Nú er aftur høvi hjá granskarum saman við stovni í Føroyum søkja um stuðul til gransking og menning á raðfestum økjum, sum kunnu menna heilsuøkið í Føroyum.
Tað eru í hesum umfarinum upp til 2 mill. kr. tøkar til gransking og menning á tveimum raðfestum økjum, har t.d. epidemiologi og ílegugransking kunnu innganga í hvørt einstakt øki, eins og t.d. menning av nýggjum tilgongdum, skipanum ella tænastum.
Stuðul kann veitast til smærri verkætlanir, samstarvsverkætlanir, ph.d.verkætlanir og post.doc. verkætlanir innan raðfestu økini.
Økini eru
• Hjartasjúkur, gransking / kanning av sjúkum í hjarta og blóðrensli, atvoldin til hjartasjúkur, fyribyrging og viðgerð.
• Krabbamein, epidemiologiskar kanningar / gransking innan krabbameinsøkið
Umsóknir skulu vera Granskingarráðnum í hendi í seinasta lagi 1. september 2017 kl. 12 føroyska tíð.
Les meira á gransking.fo
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Ein sólskinssøga á vetri
Messi brendi brotsspark
Samband
Postboks 226
FO-600 Saltangará